text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
2 Tsopano m’masiku amenewo, Kaisara Augusito analamula+ kuti anthu onse m’dzikolo akalembetse m’kaundula.
2 Kalembera ameneyu anali woyamba, ndipo anachitika pamene Kureniyo anali bwanamkubwa wa Siriya.
3 Anthu onse anapita kukalembetsa,+ aliyense kumzinda wakwawo.
4 Yosefe nayenso anachoka ku Galileya, mumzinda wa Nazareti, n’kupita ku Yudeya, kumzinda wa Davide wotchedwa Betelehemu,+ chifukwa anali wa m’banja ndi m’fuko la Davide.+
5 Anapita kukalembetsa limodzi ndi Mariya,+ amene anamanga naye banja malinga ndi pangano.+ Pa nthawiyi n’kuti Mariya tsopano ali wotopa ndi pakati.+
6 Ali kumeneko, masiku oti achire anakwana.
7 Ndipo anabereka mwana wake woyamba wamwamuna.+ Anamukulunga ndi nsalu n’kumugoneka modyeramo ziweto,+ chifukwa anasowa malo m’nyumba ya alendo.
8 M’dzikomo munalinso abusa amene anali kugonera kubusa akuyang’anira nkhosa zawo usiku wonse mosinthana maulonda.
9 Mwadzidzidzi mngelo wa Yehova+ anaima chapafupi ndi iwo, ndipo ulemerero wa Yehova+ unawawalira ponsepo, mwakuti anachita mantha kwambiri.
10 Koma mngeloyo anawauza kuti: “Musaope! Ine ndabwera kudzalengeza kwa inu uthenga wabwino wa chimwemwe chachikulu chimene anthu onse adzakhala nacho.+
11 Chifukwa lero wakubadwirani Mpulumutsi,+ amene ndi Khristu Ambuye,+ mumzinda wa Davide.+
12 Ndikukupatsani chizindikiro ichi: Mukapeza mwana wakhanda wokutidwa m’nsalu, atagona modyeramo ziweto.”
13 Mwadzidzidzi, panaoneka khamu lalikulu lakumwamba+ pamodzi ndi mngeloyo, likutamanda Mulungu+ kuti:
14 “Ulemerero kwa Mulungu kumwambamwamba,+ ndipo pansi pano mtendere+ pakati pa anthu amene iye amakondwera nawo.”+
15 Choncho angelowo atawachokera kubwerera kumwamba, abusawo anayamba kuuzana kuti: “Tiyeni tipite ndithu ku Betelehemu tikaone zimene zachitikazo, zimene Yehova+ watidziwitsa.”
16 Pamenepo anapita mwachangu ndipo anakapeza Mariya ndi Yosefe, komanso mwana wakhandayo atagona modyeramo ziweto.
17 Ataona khandalo, anafotokoza zimene anauzidwa zokhudza mwana ameneyu.
18 Onse amene anamva anadabwa ndi zimene abusawo anali kuwauza.
19 Koma Mariya anasunga mawu onsewa ndi kuganizira tanthauzo la zimenezi mumtima mwake.+
20 Ndiyeno abusa aja anabwerera, akulemekeza ndi kutamanda Mulungu chifukwa cha zonse zimene anamva ndi kuziona, ndendende mmene anawauzira muja.
21 Tsopano masiku 8+ atakwanira kuti achite mdulidwe+ wa mwanayo, anamupatsanso dzina lakuti Yesu.+ Dzina limeneli ndi limene mngelo uja anatchula m’mbuyomo, Mariya asanakhale ndi pakati.+
22 Komanso, masiku akuti iwo ayeretsedwe+ malinga ndi chilamulo cha Mose atakwanira, anapita naye ku Yerusalemu kukam’pereka kwa Yehova.
23 Izi zinali zogwirizana ndi zimene Malemba amanena m’chilamulo cha Yehova kuti: “Mwana aliyense wamwamuna woyamba kubadwa adzakhala woyera kwa Yehova.”+
24 Kumeneko iwo anapereka nsembe malinga ndi zimene chilamulo cha Yehova chimanena kuti: “Njiwa ziwiri kapena ana awiri a nkhunda.”+
25 Ndiyeno mu Yerusalemu munali munthu wina dzina lake Simiyoni. Mwamuna ameneyu anali wolungama ndi woopa Mulungu. Anali kuyembekezera nthawi imene Mulungu adzatonthoze Isiraeli,+ ndipo mzimu woyera unali pa iye.
26 Komanso Mulungu anamuululira mwa mzimu woyera kuti sadzafa asanaone Khristu+ wa Yehova.
27 Tsopano motsogoleredwa ndi mzimu,+ anabwera kukachisi. Ndipo pamene makolo a mwanayo, Yesu, anamubweretsa kudzamuchitira mwambo wa chilamulo,+
28 iye analandira mwanayo m’manja mwake ndi kutamanda Mulungu, kuti:
29 “Tsopano, Ambuye Wamkulu Koposa, mukulola kapolo wanu kupita mu mtendere+ malinga ndi zimene inu munanena.
30 Chifukwa maso anga aona njira yanu yopulumutsira+
31 imene mwakonzeratu pamaso pa mitundu yonse ya anthu.+
32 Maso anga aona kuwala+ kochotsa nsalu yophimba+ mitundu ya anthu+ ndi ulemerero wa anthu anu Aisiraeli.”
33 Bambo ake ndi mayi ake anali kungodabwa ndi zimene Simiyoni anali kunena zokhudza mwanayo.
34 Komanso, Simiyoni anadalitsa makolowo, ndipo anauza Mariya, mayi a mwanayo kuti: “Tamverani! Uyu waikidwa kuti ambiri agwe,+ ndiponso kuti ambiri adzukenso mu Isiraeli,+ ndi kuti akhale chizindikiro chimene anthu adzachitsutse+
35 kuti zimene anthu ambiri akuganiza mumtima mwawo zionekere poyera.+ Koma iwe lupanga lalitali lidzalasa moyo wako.”+
36 Kunalinso Anna mneneri wamkazi, mwana wa Fanueli, wa fuko la Aseri. Mayi ameneyu anali wachikulire kwambiri, ndipo anakhala ndi mwamuna wake zaka 7 zokha kuchokera pa unamwali wake.
37 Tsopano anali mkazi wamasiye,+ ndipo anali ndi zaka 84 koma sanali kusowa pakachisi. Anali kuchita utumiki wopatulika usana ndi usiku,+ anali kusala kudya ndi kupereka mapembedzero.
38 Mu ola limenelo, iye anafika pafupi ndi kuyamba kuyamika Mulungu. Komanso analankhula za mwanayo kwa onse amene anali kuyembekezera chipulumutso cha Yerusalemu.+
39 Choncho, atachita zonse mogwirizana ndi chilamulo+ cha Yehova, anabwerera ku Galileya, kumzinda wawo wa Nazareti.+
40 Ndipo mwanayo anali kukulirakulira ndi kukhala wamphamvu.+ Nzeru zake zinali kuchuluka ndipo Mulungu anapitiriza kukondwera naye.+
41 Tsopano chaka ndi chaka makolo ake anali kukonda kupita ku Yerusalemu,+ ku chikondwerero cha pasika.
42 Choncho pamene anali ndi zaka 12, iwo anapita naye kumeneko malinga ndi mwambo+ wa chikondwererocho,
43 ndipo anakhala kumeneko mpaka tsiku lomaliza. Koma pamene anali kubwerera, mnyamatayo Yesu anatsalira ku Yerusalemu, ndipo makolo ake sanadziwe zimenezo.
44 Poganiza kuti iye anali nawo m’gulu la anthu apaulendowo, anayenda ulendo wa tsiku lathunthu.+ Kenako anayamba kumufunafuna mwa achibale ndi anzawo.
45 Koma atalephera kumupeza, anabwerera ku Yerusalemu. Kumeneko anamufufuza pena paliponse.
46 Tsopano patapita masiku atatu, anamupeza ali m’kachisi,+ atakhala pakati pa aphunzitsi. Anali kuwamvetsera ndi kuwafunsa mafunso.
47 Koma onse amene anali kumumvetsera anadabwa kwambiri ndi mayankho ake komanso poona kuti anali womvetsa zinthu kwambiri.+
48 Makolo akewo atamuona anadabwa kwambiri, ndipo mayi ake anamufunsa kuti: “Mwanawe, n’chifukwa chiyani wativutitsa chonchi? Ine ndi bambo akowa tinada nkhawa kwambiri ndipo timakufunafuna.”
49 Koma iye anawayankha kuti: “Mumandifunafuna chifukwa chiyani? Kodi simunadziwe kuti ndiyenera kupezeka m’nyumba ya Atate wanga?”+
50 Koma iwo sanamvetse zimene anali kuwauzazo.+
51 Pamenepo ananyamuka nawo limodzi kubwerera ku Nazareti, ndipo anapitiriza kuwamvera.+ Apanso mayi akewo anasunga mosamala kwambiri mawu onsewa mumtima mwawo.+
52 Koma Yesu anali kukulabe m’nzeru+ ndi mu msinkhu. Ndipo Mulungu ndi anthu anapitiriza kukondwera naye.+
Patsani ena
Patsani ena
Luka 2
Baibulo la Dziko Latsopano la Malemba Opatulika
https://www.jw.org/finder?docid=1011452&Book=42&Chapter=2&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D42%26Chapter%3D2%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
NKHANI YA PACHIKUTO
Kodi Mapeto Ali Pafupidi?
Kodi Mulungu alola kuti anthu apitirizebe kupondereza anzawo komanso kuchita zinthu zomwe zingadzabweretse mavuto aakulu m’tsogolo? Ayi. Monga taonera kale, Mulungu, yemwe ndi Mlengi wathu komanso wa dzikoli, adzathetsa mavuto onse omwe anthufe tikukumana nawo. Ndipotu Mulungu akufuna kuti tidziwe zoti nthawi yoti achite zimenezi yayandikira. Koma kodi Mulungu amatithandiza bwanji kudziwa zimenezi?
Taganizirani chitsanzo ichi. Tiyerekeze kuti mukufuna kupita kwinakwake komwe simunayambe mwapitako. Mwina mungapemphe munthu wina kuti akuuzeni mapu a kumene mukupitako. Munthuyo angakuuzeni mapuwo komanso zinthu zina zomwe mungaone mumsewu. Ndiye mukayamba kuona zinthu zomwe munthu uja ananena, mumadziwa kuti mwatsala pang’ono kufika. Mofanana ndi zimenezi, Mulungu watipatsa Mawu ake, amene amatchula zinthu zomwe zingatithandize kudziwa kuti mapeto ali pafupi. Tikamaona zimenezi zikuchitika, timadziwa kuti mapeto ayandikira.
Baibulo linaneneratu kuti zinthu zidzaipa kwambiri mapeto akadzayandikira. Ngakhale kuti zoipa zakhala zikuchitika, Baibulo linaneneratu kuti mapeto akadzayandikira, zinthu padziko lonse zidzaipa kwambiri. Tiyeni tikambirane zinthu zina zomwe Baibulo linaneneratu kuti zidzakhala zizindikiro zosonyeza kuti mapeto ayandikira.
1. KUCHULUKA KWA MAVUTO Ulosi womwe umapezeka m’chaputala 24 cha Mateyu, unatchula zinthu zomwe zizidzachitika m’masiku otsiriza. Baibulo linaneneratu kuti zinthu zimenezi zidzakhala zizindikiro zosonyeza kuti “mapeto” ali pafupi ndipo kenako “mapeto adzafika.” (Vesi 3 ndi 14) Zinthu zimenezi ndi monga nkhondo zikuluzikulu, njala, zivomerezi, kupanda chikondi komanso kuchuluka kwa anthu osamvera malamulo. Baibulo linaneneratunso kuti m’masiku otsiriza, atsogoleri a zipembedzo azidzasocheretsa anthu. (Vesi 6 mpaka 26) N’zoona kuti zimenezi zakhala zikuchitika kuyambira kale. Komabe, ulosi wa m’Baibulo unasonyeza kuti mapeto akadzayandikira, zinthuzi zizidzachitika kwambiri komanso padziko lonse.
2. ANTHU AMBIRI ADZAKHALA NDI MAKHALIDWE OIPA Baibulo linaneneratu kuti m’masiku otsiriza anthu ambiri adzakhala a makhalidwe oipa. Limati: “Anthu adzakhala odzikonda, okonda ndalama, odzimva, odzikweza, onyoza, osamvera makolo, osayamika, osakhulupirika, osakonda achibale awo, osafuna kugwirizana ndi anzawo, onenera anzawo zoipa, osadziletsa, oopsa, osakonda zabwino, achiwembu, osamva za ena, odzitukumula ndiponso onyada, okonda zosangalatsa, m’malo mokonda Mulungu.” (2 Timoteyo 3:1-4) N’zoona kuti kuyambira kale, anthu akhala akuchita makhalidwe amenewa. Koma Baibulo linanena kuti m’masiku otsiriza, anthu ambiri azidzachita makhalidwe oipa kwambiri moti imeneyi idzakhala “nthawi yapadera komanso yovuta.” Kodi si zoona kuti zimenezi zikuchitika kwambiri masiku ano?
3. DZIKO LAIPA KOMANSO ANTHU AKUWONONGA ZACHILENGEDWE Baibulo limanena kuti Mulungu ‘adzawononga amene akuwononga dziko lapansi.’ (Chivumbulutso 11:18) Koma kodi anthu akuwononga bwanji dzikoli? Baibulo limafotokoza kuti anthu akuchita zimenezi mofanana ndi mmene anthu a m’nthawi ya Nowa ankachitira. Limati: “Dziko lapansi linali litaipa pamaso pa Mulungu woona, ndipo linadzaza ndi chiwawa. Chotero, Mulungu poyang’ana dziko lapansi anaona kuti laipa.” (Genesis 6:11-13) Choncho, Mulungu ananena kuti awononga anthu achiwawawo. Kodi nanunso mukuona kuti anthu padziko lonse akuchita zachiwawa kuposa kale? Panopa anthu ali ndi zida zoopsa kwambiri zomwe zingathe kupha anthu onse padzikoli. Komanso, anthu akuwononga zinthu zimene zimathandiza kuti padzikoli pakhalebe zamoyo. Zimenezi ndi zinthu monga mpweya, nyama, nyanja komanso zomera.
Zaka 100 zapitazo, anthu analibe zida zoti angathe kuwonongera anthu onse padziko lapansi. Koma panopa angathe kuwononga anthu padziko lonse chifukwa apanga zida zoopsa kwambiri. Akuwononganso kwambiri zinthu zachilengedwe moti zitati zipitirire chonchi, zamoyo zikhoza kudzatheratu padzikoli. Anthu akupanganso zinthu zamakono zomwe zimawononga zachilengedwe, koma akulephera kupeza njira yothetsera vutoli. Komabe, ubwino wake ndi woti tsogolo la dziko lapansili silili m’manja mwa anthu. Zinthu zisanafike poipa kwambiri, Mulungu adzalowererapo ndipo adzawononga anthu onse amene akuwononga dziko. Baibulo limanena kuti Mulungu analonjeza kuti adzachita zimenezi.
4. NTCHITO YOLALIKIRA IKUCHITIKA PADZIKO LONSE Chinanso chomwe chimatithandiza kudziwa kuti tikukhala m’masiku otsiriza, ndi ntchito yolalikira yomwe ikuchitika padziko lonse. Baibulo linaneneratu kuti: “Uthenga wabwino uwu wa ufumu udzalalikidwa padziko lonse lapansi kumene kuli anthu, kuti ukhale umboni ku mitundu yonse, kenako mapeto adzafika.” (Mateyu 24:14) Ntchito yolalikira imeneyi ndi yosiyana kwambiri ndi imene anthu azipembedzo akhala akuchita. Baibulo linaneneratu za uthenga womwe uzidzalalikidwa m’masiku otsiriza kuti udzakhala, ‘uthenga wabwino wa Ufumu.’ Kodi mukudziwa chipembedzo chilichonse chomwe chimakonda kulalikira uthenga umenewu? Komanso ngati pali ena omwe amaoneka kuti amalalikira uthenga umenewu, kodi amalalikira “padziko lonse lapansi kumene kuli anthu, kuti ukhale umboni ku mitundu yonse”?
Palinso webusaiti ya www.jw.org yomwe cholinga chake chachikulu n’kulengeza ‘uthenga wabwino wa Ufumu.’ Pa webusaitiyi pamapezeka mabuku, magazini, timabuku komanso timapepala m’zinenero zoposa 700. Cholinga cha zonsezi n’kuthandiza anthu kudziwa za Ufumu wa Mulungu. Kodi mukudziwanso webusaiti ina yomwe cholinga chake chachikulu n’kuthandiza anthu padziko lonse lapansi kumva za Ufumu wa Mulungu? M’mbuyomu kulibe Intaneti, a Mboni za Yehova ankadziwikabe ndi ntchito yawo yolalikira. Ankagwiritsa ntchito njira zosiyanasiyana kuti alalikire uthenga wabwino wa Ufumu wa Mulungu. Ndipotu kuyambira mu 1939, pachikuto cha magazini yathu ya Nsanja ya Olonda pamakhala mawu akuti, “Yolengeza Ufumu wa Yehova.” Buku lina lofotokoza nkhani za chipembedzo linanena kuti, ntchito yolalikira yomwe a Mboni za Yehova amagwira “ndi yosiyana kwambiri ndi zimene a zipembedzo zina amachita, chifukwa ndi yaikulu kwambiri komanso imachitika padziko lonse lapansi.” A Mboni za Yehova amalalikira uthenga wabwino woti, posachedwapa “mapeto adzafika.” Amalalikiranso kuti Ufumu wa Mulungu ndi womwe udzabweretse mapetowo.
MAPETO ALI PAFUPI
Kodi mwaona kuti maulosi onse 4, omwe takambirana m’nkhaniyi, akukwaniritsidwa masiku ano? Kwa zaka zoposa 100 tsopano, magazini ya Nsanja ya Olonda yakhala ikuthandiza anthu kudziwa kuti zomwe zikuchitika padzikoli zikusonyeza kuti tili m’masiku otsiriza. Komabe anthu ena amatsutsa zimenezi. Amanena kuti anthu amangokokomeza zimene zikuchitika kuti zigwirizane ndi mfundo zawo. Amanenanso kuti popeza anthu masiku ano akutha kudziwa zomwe zikuchitika padziko lonse mosavuta, zikupangitsa kuti anthu aziganiza kuti zinthu zaipa kwambiri poyerekeza ndi kale. Ngakhale zili choncho, anthu ambiri amazindikira kuti zomwe zikuchitika padzikoli ndi umboni woti mapeto ali pafupi.
Akatswiri ena amaona kuti pali umboni wosonyeza kuti zinthu padzikoli zikusintha kwambiri. Mwachitsanzo mu 2014, magazini ina inachenjeza nthambi ya bungwe la United Nations yoona zachitetezo kuti anthu onse akhoza kuphedwa padzikoli. Magaziniyi inati: “Malinga ndi kafukufuku yemwe tachita, tikuona kuti anthu akhoza kugwiritsa ntchito zida zoopsa zomwe apanga n’kupha anthu onse padzikoli.” Zinthu ngati zimenezi, zikupangitsa anthu ambiri kuona kuti mapeto ali pafupi. A Mboni za Yehova komanso anthu ambiri amene amawerenga magazini a Nsanja ya Olonda sakayikira kuti tili m’masiku otsiriza ndiponso kuti mapeto ali pafupi. Koma simuyenera kuchita mantha ndi zomwe zidzachitike m’tsogolo. Tikutero chifukwa mukhoza kudzapulumuka pa nthawi yamapeto.

robotstxt: allowed

filter: keep


text:
CHIBVOMEREZO CA LAMULO LOSAMALIRA KHALIDWE LA MUNTHU PA DZIKO LONSE LA PANSI
CIYAMBI
Popeza kuti citsimikizo ca khalidwe loyenera la munthu mu banja lonse ndico tsinde la ufulu, ungwiro ndi mtendere pa dziko liri lonse la pansi,
Popeza kuti kusalabadira ufulu wa munthu kwabweretsa khalidwe la nkhalwe pa umoyo wa munthu, ndi kutinso kusintha kwa zinthu pa dziko la pansi mwakufuna kupereka ufulu weni-weni pa umoyo wa munthu aliyense ndilo funo la munthu wamba aliyense,
Popeza kuti ndi kofunikira kuti ufulu wa munthu ucinjirizidwe ndi lamulo pofuna kupewa nkhondo yomenyera ufulu kukhala ngati njira yomwe munthu angagwiritse nchito pofuna kumasulidwa ku nsinga za nkhalwe,
Popeza kuti ndi kofunikira kukweza umodzi pakati pa mitundu ya maiko osiyana-siyana pa dziko lonse la pansi,
Popeza kuti anthu a m' maiko amene ali mamembala a bungwe la United Nations anabvomereza za kufunikira kwa ufulu wa munthu mu makhalidwe ace onse ndiponso kuti sipayenera kukhala kusiyana pakati pa mwamuna ndi mkazi m' makhalidwe ao ndikutinso maikowa anadzipereka kukweza nchito za cisangalalo ndi makhalidwe ena pa ufulu wa munthu,
Popeza kuti maiko amene ali mamembala a bungweli la United Nations anatsimikiza kugwirizana ndi bungweli pa nchito zokweza ufulu wa munthu pa umoyo wace ndi kutsatira zofunikira zonse mu lamuloli lopereka ufulu weni-weni pa umoyo wa munthu,
Popeza kuti kumvetsetsa cifuniro ca kufunika kwace kwa ufulu wa munthu pa umoyo wace kuli kofunikira kwambiri pofuna kuti cibvomerezoci cigwire nchito yace moyenera.
Motero tsopano, bungwe lalikulu la General Assembly likulengeza
Chibvomerezoci pakati pa imitundu ya antu onse a dzikoli la pansi, ndikuti munthu aliyense mokumbukira chibvomerezoci nthawi zonse adzakhoza kuthandiza kukweza ndi kukwaniritsa lamuloli pakati pa maiko onse amene ali mamembala a bungwe la United Nations ndiponso ku anthu okhala m' maiko ena amene sakhudzidwa ndi nchito za bungweli pa dziko lonse la pansi.
Mutu 1
Anthu onse amabadwa mwa ufulu ndiponso olinganga m' makhalidwe ao. Iwo amakhala ndi nzeru za cibadwidwe kotero ayenera kucitirana zabwino wina ndi mnzace.
Mutu 2
Munthu aliyense ali ndi danga lokhala ndi ufulu onse ofunikira pa umoyo wace molingana ndi zofunikira mu chibvomerezoci kopanda tsankho liri lonse monga la mtundu, khungu, kukhala mwamuna kapena mkazi, cilankhulidwe, cuma kapena maonekedwe ena ace onse.
Ndiponso tsankho lina liri lonse monga la malire a maiko, ndale kapena malo opezeka maikowo mosayang' ana pa ulamuliro wace wa dzikolo pai nkhani za ufulu kapena kayendetsedwe ka ulamuliro wace.
Mutu 3
Munthu aliyense ali nao ufulu wapa umoyo m' makhalidwe ace onse mocinjirizidwa.
Mutu 4
Palibe munthu amene adzakhala monga kapolo kapena kugwira nchito yopanda malipiro mokakamizidwa; Ukapolo kapena cibalo sizidzaloledwa ngakhale pang' ono.
Mutu 5
Palibe munthu aliyense amene adzayenera kuzunzidwa mu njira iriyonse pa nthawi ya moyo wace.
Mutu 6
Munthu aliyense ali obvomerezedwa mu umoyo wace wa umunthu molingana ndi lamulo loyang' ana pa makhalidwe a munthu.
Mutu 7
Anthu onse ali olingana m' makhalidwe a umoyo wao kotero kuti palibe kusiyana kuli konse mu lamulo la kasamalidwe ka umoyo wao. Motero munthu aliyense ali nalo danga lokhala ndi cisamaliro coyenera molingana ndi chibvomerezo ca lamulo losamalira khalidwe la umoyo wa munthu aliyense.
Mutu 8
Munthu aliyense ali nalo danga lodandaula pa khalidwe la umoyo wace ku mabungwe akulu-akulu oyang' ana pa madandaulo osiyana-siyana mu dziko malinga ndi ufulu wa munthu aliyense opatsidwa mwa lamulo pa umoyo wace.
Mutu 9
Munthu aliyense sayenera kumangidwa, kusungidwa mu ndende kapena kuthamangitsidwa mu dziko lace mosayenera.
Mutu 10
Munthy aliyense ali ndi danga lopereka dandaulo lace lokhudza za ufulu wa moyo wace ku bungwe la padera la cilungamo pofuna kulandira ciweruzo coyenera pa mlandu uli onse umene munthu angapezeke nao.
Mutu 11
- Munthu aliyense akazengedwa mlandu wofika nao mu khoti, munthuyo ayenera kuyesedwa osacimwa kufikira pataoneka umboni otsimikiza kuti iyeyo anacita cimolo.
- Munthu aliyense sayenera kuzengedwa mlandu osayenera motsutsana ndi lamulo la dziko lace kapena dziko lonse la pansi. Ndipo munthu aliyense ocimwila lamulo ayenera kupatsidwa cilango colingana ndi mlanduyo mosapitilira malire a lamulo la mlandu wace.
Mutu 12
Munthu aliyense ayenera kulemekezedwa pa umoyo wace wa mseri (private life), banja kapena nyumba yace ndiponso umoyo wina wa iye yekha, mwinanso kudzudzulidwa pa khalidwe la umoyo wace wa mseri. Aliyense ali nalo danga locinjirizidwa ku khalidwe losokoneza umoyo wace mwa lamulo.
Mutu 13
- Munthu aliyense ali nalo danga loyenda kapena kukhala kuli konse mu dziko lace.
- Munthu aliyense ali ndi danga locoka mu dziko lace kapena dziko lina liri lonse ndiponso ali nalo danga lobwelera mu dziko lace mwakufuna kwace.
Mutu 14
- Munthu aliyense angathe kupita kukakhala ku dziko liri lonse mwakuthawa mazunzo mu dziko lace.
- Komatu danga lotereli siridzaperekedwa ku munthu ofuna kulangidwa kaamba ka zolakwa zina zobvomerezedwa ndi bungwe la United Nations.
Mutu 15
- Munthu aliyense ali ndi danga lokhala nzika ya dziko.
- Munthu aliyense sayenera kuletsedwa kapena kulandidwa unzika wa dziko lace ndiponso kuletsedwa kusintha unzika wace.
Mutu 16
- Mwamuna ndi mkazi wa msinkhu obvomerezeka ali ndi danga lokwatira kapena kukwatiwa ndi kukhala ndi banja kopanda tsankho la mtundu, unzika kapena mpingo. Anthu awiriwa ali ndi danga lomanga banja ndiponso kumasula banja lao.
- Cikwati ciri conse cidzamangidwa mobvomerezedwa ndi anthu awiri ofuna kukwatirana mwa ufulu.
- Banja ndilo maziko eni-eni a mtundu wa dziko kotero kuti liyenera kukhala locinjirizidwa mokwanira ndi Boma la dziko.
Mutu 17
- Munthu aliyense ali nalo danga lokhala ndi cuma pa iye yekha kapena mwakukhala gulu ndi anzace.
- Palibe munthu amene ayenera kulandidwa cuma cace mosayenera.
Mutu 18
Munthu aliyense ali ndi danga lokhala ndi maganizo, nzeru kapena mpingo wa kukhosi kwace; ufuluwu ndi osintha mpingo kapena cipembedzo cace ndiponso ufulu wofalitsa nchito ndi cikhulupiliro ca mpingo mwa iye yekha kapena mogwirizana ndi anzace kupsyolera m' maphunziro, kacitidwe ka zinthu, cipembedzo ndiponso mu kaonekedwe ka nchitoyo.
Mutu 19
Munthu aliyense ali ndi danga la ufulu wa maganizo ndi malankhulidwe; ufuluwu ukhudza maganizo a munthu kopanda msokonezo wina wace, kupempha ndi kulandira nzeru ndiponso kuphunzitsa ena nzeru kapena maganizo mogwiritsa nchito njira iriyonse.
Mutu 20
- Munthu aliyense ali ndi danga lopezeka pa msonkhano kapena bungwe liri lonse.
- Munthu aliyense sayenera kukakamizidwa kukhala membala wa bungwe liri lonse.
Mutu 21
- Munthu aliyense ali ndi danga logwapo pa kayendetsedwe ka Boma la dziko lace mwakudzipereka pa nchito zace kapena mwakusankhako atsogoleri olankhulira nchito za Bomalo.
- Aliyense ali ndi ufulu olandira thandizo la Boma mu dziko lace.
- Boma liri lonse lidzayenera kuyendetsedwa molingana ndi zofuna za anthu amu dzikolo; zofuna za anthuwo zidzaonetsedwa kupsyolera mu masankho oyenera amene adzayenera kucitika mwa cilungamo mwa ufulu wa munthu aliyense wa dziko.
Mutu 22
Munthu aliyense pokhala nzika ya dziko ali ndi danga lolandira citetezo pa nchito za cisangalalo ca moyo wace ndi kuti ayenera kuzindikira za ufulu wace pa nchito za cuma, cisangalalo ndi miyambo cinthu comwe ciri cofunikira kwambiri pa ubwino ndi citukuko ca moyo wace.
Mutu 23
- Munthu aliyense ali ndi danga logwira nchito yaku khosi kwace, kugwira nchito ya malamulo oyenera ndiponso kuthandizidwa pa bvuto la kusowa kwa nchito.
- Munthu aliyense kopanda tsankho liri lonse ali ndi danga lolandira malipiro molingana ndi anzace ogwira nao nchito imodzi.
- Munthu aliyense ogwira nchito ali ndi danga lolandira malipiro okwanira kusamalira banja lace mopatsidwanso thandizo lina la padera losamalira umoyo wace.
- Munthu aliyense ali ndi danga lokhala membala wa bungwe liri lonse lothandiza pa umoyo wace.
Mutu 24
Munthu aliyense ali ndi danga lopeza mpumulo ndi cisangalalo mwakupatsidwa maola okwanira ogwiliramo nchito ndi masiku a chuti ca malipiro.
Mutu 25
- Muthu aliyense ali ndi danga lokhala ndi umoyo wabwino mu banja lace, mwakukhala ndi cakudya, zobvala, nyumba yogonamo ndiponso thandizo la mankhwala, kudzanso thandizo loyenera pa nthawi yosowa nchito, nthawi ya matenda, nthawi yopuwala (kulemala), nthawi ya umasiye, nthawi ya ukalamba kapena nthawi yosowa thandizo liri lonse lofunikira pa umoyo wa munthu kaamba ka zobvuta zina zodziwika bwino.
- Anakubala pamodzi ndi ana ayenera kupatsidwa cisamaliro ca padera pa umoyo wao. Ana onse pamodzi ndi aja amene abadwa mu njira zosayenera ayenera kutetezedwa mu njira imodzi.
Mutu 26
- Munthu aliyense ali ndi ufulu wa kupata maphunziro. Maphunziro oyamba adzayenera kukhala a ulere komanso mokakamiza mwana aliyense kupata maphunzirowa. Maphunziro a nchito za luso adzayenera kupatsidwa kwa aliyense pamene maphunziro a pamwamba adzapatsidwa ku ana molingana ndi nzeru zao.
- Munthu aliyense adzaphunzitsidwa za kasamalidwe ndi kakulidwe ka umoyo wa munthu ndi kakwezedwe ka ulemu wa munthu ndi ufulu wa umoyo wace. Maphunziro oterewa adzakhala ofuna kukweza umodzi, cikhululukiro ndi ubwenzi pakati pa anthu a maiko, magulu a mipingo ndi ena osiyana-siyana ndiponso kulimbikitsa nchito za bungwe la United Nations pofuna kukhazikitsa mtendere.
- Makolo ali ndi danga losankha maphunziro ofunikira ku ana ao.
Mutu 27
- Munthu aliyense ali ndi ufulu wogwapo pa umoyo wa zisangalalo za magulu a anthu, kusangalala kapena kudzipereka pa nchito zokweza nchito za zisangalalo zosiyana-siyana pakati pa anthu.
- Aliyense ali ndi danga lopeza citetezo pa citukuko ca nchito zace za citukuko cosiyana-siyana mokomera dziko.
Mutu 28
Munthu aliyense ali nalo danga kapena ufulu wa cisangalalo ca moyo wace molingana ndi chibvomerezo ca zofuna za lamulo losamalira khalidwe la umoyo wa munthu.
Mutu 29
- Munthu aliyense ali ndi nchito yothandiza kukweza citukuko ca umoyo wa anthu molingana ndi mphamvu yace.
- Mogwiritsa nchito ufulu wace, munthu aliyense adzayenera kugwira nchito molingana ndi malamulo a Boma pofuna kuthandiza pa nchito zokweza umoyo wa anthu onse amu dziko ndi lingo lofuna kubweretsa cimvano ndi citukuko coyenera pakati pa anthu.
- Ufulu wa kagwiridwe ka nchito zothandiza kukweza citukuko ca dziko uyenera kulingana ndi zolinga za bugwe la United Nations.
Mutu 30
Zosindikizidwa zonse za chibvomerezo ca lamulo losamalira khalidwe la umoyo wa munthu, sizitanthauza kuti Boma, kagulu ka anthu kapena munthu wina aliyense ali ndi danga kapena ufulu ocita zinthu zina zonse zofuna kuononga cilingo ca chibvomerezoci ai.


text:
Kodi Zinangochitika Zokha?
Khosi la Nyerere
AKATSWIRI ambiri amadabwa ndi mmene nyerere zimanyamulira zinthu zolemera. Pofuna kumvetsa mmene nyererezi zimachitira zimenezi, akatswiri ena apayunivesite ya Ohio, ku United States anapanga maloboti oti azitha kuchita zinthu ngati nyerere zenizeni. Kuti athe kupanga malobotiwa anajambula nyerere yeniyeni pogwiritsa ntchito makina ounika mkati mwa chinthu, kuti aone zomwe zimathandiza nyerere kunyamula zinthu zolemera.
Nyerere imatha kunyamula zinthu zolemera pogwiritsa ntchito kukamwa kwake chifukwa cha mmene khosi lake linapangidwira. Mkati mwa khosi la nyerere muli minyewa yomwe imalumikiza thupi ndi mutu wake ngati mmene zimaonekera mukaluka pamodzi zala za dzanja lamanja ndi lamanzere. Munthu wina wochita kafukufuku ananena kuti: “Kalumikizidweka n’kamene kamathandiza kwambiri kuti khosi la nyerere lizitha kunyamula zinthu zolemera. Zikuoneka kuti kulumikizana kwa minyewa yofewa ndi thupi lomwe ndi lolimba n’kumene kumachititsa kuti khosili likhale lolimba n’kumatha kukoka kapena kunyamula zinthu zolemera.” Anthu ambiri ochita kafukufuku amanena kuti kumvetsa bwino mmene khosi la nyerere limagwirira ntchito kungathandize akatswiri kupanga makina omwe angathe kuchita zinthu ngati nyerere.
Kodi inuyo mukuganiza bwanji? Kodi zinangochitika zokha kuti khosi la nyerere lilumikizane modabwitsa chonchili? Kapena pali winawake amene analipanga?


text:
ANTHU NDI MAYIKO
Dziko la Brazil
POYAMBA ku Brazil kunkakhala alenje ndi alimi. Kenako Apwitikizi anafika m’dzikoli n’kuyambitsa Chikatolika ndipo patapita nthawi, m’dzikoli munamangidwa matchalitchi ambiri. Ena mwa matchalitchiwa ankawakongoletsa ndi ziboliboli zokutidwa ndi golide.
Cham’katikati mwa zaka za m’ma 1500 mpaka 1800, sitima zapanyanja zinabweretsa akapolo okwana 4 miliyoni kuchokera ku Africa kuti azigwira ntchito m’minda. Anthu amenewa anabwera ndi miyambo yakwawo, zimene zinapangitsa kuti m’dzikoli mukhale zipembedzo zophatikizana monga macumba komanso candomblé. Nyimbo, magule komanso zakudya za m’dzikoli zimasonyeza kuti zinachokera ku chikhalidwe cha ku Africa.
Anthu a m’dzikoli amakonda kudya chakudya china chotchedwa feijoada chimene amachipanga pophatikiza nyama komanso nyemba zakuda ndipo amadyera mpunga wosakaniza ndi masamba. Chakudyachi chinachokera ku Portugal. M’zaka za m’ma 1800 mpaka 1900, m’dzikoli munafikanso anthu ochokera ku Germany, Italy, Poland, Spain, Japan komanso mayiko ena.
Ku Brazil kuli mipingo ya Mboni za Yehova yoposa 11,000 ndipo muli Mboni zoposa 750,000. A Mboniwa amaphunzira Baibulo ndi anthu oposa 800,000. Pofuna kuti akhale ndi malo abwino oti azisonkhanamo, magulu 31 ogwira ntchito yomanga, amamanga komanso kukonza Nyumba za Ufumu pafupifupi 250 kapena 300 pa chaka. Kuchokera mu March 2000, Nyumba za Ufumu zokwana 3,647 zamangidwa kapena kukonzedwa.
KODI MUKUDZIWA?
Mtsinje wa Amazon ndi wautali makilomita 6,275 ndipo ndi umene umathira madzi ambiri m’nyanja kuposa mtsinje uliwonse padziko lonse


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
22 Kenako, ana a Isiraeli anasamuka kumaloko n’kukamanga msasa m’chipululu cha Mowabu,+ moyang’anana ndi Yeriko patsidya pa mtsinje wa Yorodano.
2 Tsopano Balaki+ mwana wa Zipori, anaona zonse zimene Aisiraeli anachita kwa Aamori.
3 Amowabu anachita mantha kwambiri ndi anthuwo chifukwa cha kuchuluka kwawo. Iwo anagwidwa mantha aakulu poopa ana a Isiraeliwo.+
4 Pamenepo Amowabu anakalankhula ndi akuluakulu a ku Midiyani,+ kuti: “Chikhamuchi chidzamwetula malo athu onse monga ng’ombe yomwetula msipu kubusa.”
Pa nthawi imeneyo, Balaki+ mwana wa Zipori ndiye anali mfumu ya Mowabu.
5 Tsopano iye anatumiza amithenga kwa Balamu,+ mwana wa Beori, ku Petori+ pafupi ndi Mtsinje+ wa m’dziko lawo. Anawatuma kuti akamuitane, kuti: “Taonani! Anthu ochokera ku Iguputo afika kuno. Iwo adzaza dziko lino kulikonse kumene munthu angayang’ane,+ ndipo akukhala pafupi penipeni moyang’anana ndi ine.
6 Tsopano tabwerani chonde, mudzanditembererere+ anthuwa chifukwa ndi amphamvu kuposa ineyo, kuti mwina ndingawagonjetse n’kuwapitikitsa m’dziko lino. Ndikudziwa kuti munthu amene inu mwamudalitsa, amakhaladi wodalitsika, ndipo munthu amene mwamutemberera, amakhaladi wotembereredwa.”+
7 Chotero, akuluakulu a ku Mowabu ndi a ku Midiyani anapita kwa Balamu+ atatenga malipiro okamulipira kuti awawombezere maula,+ komanso anamuuza zimene Balaki ananena.
8 Balamu atamva mawuwo anawawuza kuti: “Gonani konkuno lero. Ndikuyankhani malinga n’zimene Yehova ati andiuze.”+ Akalonga a ku Mowabuwo anagonadi kwa Balamu.
9 Kenako Mulungu anafika kwa Balamu n’kumufunsa kuti:+ “Kodi anthu uli nawowa ndani?”
10 Balamu anayankha Mulungu woonayo kuti: “Balaki+ mwana wa Zipori, mfumu ya Mowabu, ndi amene watumiza anthuwa kuti adzandiitane kuti,
11 ‘Taonani! Anthu amene achokera ku Iguputo adzaza dziko lino kulikonse kumene munthu angayang’ane.+ Tsopano bwerani, mudzanditembererere anthuwa,+ kuti mwina ndingathe kumenyana nawo n’kuwathamangitsa.’”
12 Koma Mulungu anauza Balamu kuti: “Usapite nawo, ndipo anthuwo usakawatemberere,+ pakuti iwo ndi odalitsidwa.”+
13 M’mawa mwake Balamu atadzuka, anauza akalonga a Balakiwo kuti: “Pitani kudziko lakwanu, chifukwa Yehova wakana zoti ndipite nanu.”
14 Pamenepo akalonga a ku Mowabu aja ananyamuka n’kubwerera kwa Balaki, ndipo anakamuuza kuti: “Balamu wakana kubwera nafe.”+
15 Koma Balaki anatumizanso akalonga ena, ochulukirapo komanso olemekezeka kuposa oyamba aja.
16 Awanso anapita kwa Balamu n’kumuuza kuti: “Balaki mwana wa Zipori akuti: ‘Chonde, pasakhale chokuletsani kubwera kwa ine.
17 Ndithu ndidzakupatsani ulemerero waukulu,+ ndipo chilichonse chimene mungandiuze ndidzachita.+ Chonde tabwerani mudzanditembererere anthuwa.’”
18 Koma Balamu anayankha atumiki a Balaki aja kuti: “Ngakhale Balaki atandipatsa nyumba yake yodzaza siliva ndi golide, sindingachite chilichonse mosemphana ndi zimene Yehova Mulungu wanga angandilamule, kaya kuchotsera kapena kuwonjezerapo.+
19 Bwanji inunso mugone konkuno usiku wa lero, kuti ndimve zimene Yehova andiuze ulendo uno.”+
20 Usikuwo Mulungu anafika kwa Balamu, n’kumuuza kuti: “Ngati anthuwa abwera kudzakuitana, nyamuka, pita nawo limodzi. Koma ukalankhule mawu okhawo amene ndikakuuze.”+
21 M’mawa kutacha, Balamu anadzuka n’kumanga chishalo pabulu wake, ndipo anapita limodzi ndi akalonga a ku Mowabu aja.+
22 Tsopano Mulungu anapsa mtima poona kuti Balamu akupita, moti mngelo wa Yehova anaima pamsewu kuti amutchingire njira.+ Balamuyo anali pabulu wake, ndipo anali ndi anyamata ake awiri.
23 Ndiyeno buluyo anaona mngelo wa Yehova ali chilili pamsewu lupanga lake lili m’manja.+ Pamenepo buluyo anayesetsa kupatukira kumbali kwa msewu kuti adutse kutchire, koma Balamu anayamba kum’kwapula kuti am’bwezere mumsewu.
24 Mngelo wa Yehovayo anakaimanso panjira yopanikiza yodutsa pakati pa minda ya mpesa. Njirayo inali ndi khoma la miyala uku ndi uku.
25 Buluyo anaonanso mngelo wa Yehova uja. Ndipo anayamba kudzikanikizira kukhoma, moti anakanikiziranso phazi la Balamu kukhomako. Pamenepo, Balamu anayamba kum’kwapulanso kwambiri bulu uja.
26 Tsopano mngelo wa Yehova anasunthiranso patsogolo. Anakaima pamalo ena opanikiza, pomwe panalibiretu mpata woti n’kudutsira kudzanja lamanja kapena lamanzere.
27 Buluyo ataonanso mngelo wa Yehova, tsopano anangokhala pansi, Balamu ali pamsana pake. Pamenepo Balamu anapsa mtima koopsa,+ ndipo anayamba kum’kwapulanso ndi ndodo yake.
28 Potsirizira pake, Yehova anatsegula pakamwa pa buluyo,+ ndipo buluyo anafunsa Balamu kuti: “Kodi ndakulakwirani chiyani kuti mundikwapule katatu konseka?”+
29 Balamu anayankha buluyo kuti: “Chifukwa wandichita nkhanza kwambiri. Moti ndikanakhala ndi lupanga m’dzanja langa, bwenzi pano n’takupha!”+
30 Buluyo anafunsanso Balamu kuti: “Kodi si ine bulu wanu amene mwakhala mukukwera moyo wanu wonse mpaka lero? Kodi ndinayamba ndachitapo zimenezi kwa inu?”+ Iye anayankha kuti: “Iyayi!”
31 Tsopano Yehova anatsegula maso a Balamu,+ ndipo iye anaona mngelo wa Yehova ali chilili panjirapo, lupanga lili m’manja. Nthawi yomweyo, Balamu anagwada pansi n’kuwerama mpaka nkhope yake pansi.
32 Ndiyeno mngelo wa Yehova uja anam’funsa kuti: “N’chifukwa chiyani wakhala ukukwapula bulu wako maulendo atatu onsewa? Inetu ndabwera kudzakutchingira njira, chifukwa uli pa ulendo wothamangira kukachita zotsutsana ndi chifuniro changa.+
33 Koma buluyu wandiona, ndipo wayesa kundipewa maulendo atatu onsewa.+ Akanapanda kundipewa, ndithu, bwenzi pano n’takupha.+ Koma buluyu n’kanamusiya kuti akhale ndi moyo.”
34 Balamu atamva zimenezi anauza mngelo wa Yehovayo kuti: “Ndachimwa,+ sindinadziwe kuti inuyo munaima pamsewu kudzakumana nane. Bwanji ndibwerere ngati sizinakusangalatseni?”
35 Koma mngelo wa Yehovayo anauza Balamu kuti: “Pita nawo limodzi anthuwa,+ koma ukanene zokhazo zimene ndikuuze.”+ Choncho Balamu anapitiriza ulendo wake limodzi ndi akalonga a Balakiwo.
36 Balaki atamva kuti Balamu wafika, nthawi yomweyo ananyamuka kukamulandira kumzinda wa Mowabu. Mzindawu unali pafupi ndi mtsinje wa Arinoni, umene unali kumalire a dzikolo.+
37 Ndiyeno Balaki anafunsa Balamu kuti: “Kodi sindinatumize amithenga kuti adzakuitaneni? Nanga n’chifukwa chiyani simunabwere? Kodi mukuganiza kuti ineyo sindingathe kukupatsani ulemerero wochuluka?”+
38 Balamu anayankha Balaki kuti: “Si ine ndabwerane! Inetu sindingathe kunena kalikonse.+ Mawu amene Yehova ati aike m’kamwa mwangamu ndi amene ndilankhule.”+
39 Chotero Balamu anatengana ndi Balaki, n’kupita ku Kiriyati-huzoti.
40 Kumeneko Balaki anapereka nsembe za nyama ya ng’ombe ndi nkhosa,+ n’kutumiza ina kwa Balamu ndi akalonga amene anali nawo limodzi.
41 M’mawa kutacha, Balaki anakatenga Balamu n’kupita naye ku Bamoti-baala.+ Anam’tengera kumeneko kuti akathe kuliona bwino khamu lonse la Aisiraeli.+
Patsani ena
Patsani ena
Numeri 22
Baibulo la Dziko Latsopano la Malemba Opatulika
https://www.jw.org/finder?docid=1011452&Book=4&Chapter=22&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D4%26Chapter%3D22%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
NKHANI YA PACHIKUTO
Kodi Tingapewe Bwanji Matenda?
Tsiku lililonse thupi lanu limamenya nkhondo yolimbana ndi adani osaoneka koma oopsa kwambiri. Pali tizilombo tosiyanasiyana, monga mabakiteriya, mavairasi ndi maparasaiti, tomwe timayambitsa matenda. * Nthawi zambiri simungadziwe zoti thupi lanu likulimbana ndi tizilombo timeneti chifukwa chakuti m’thupi lanu muli asilikali amene amapha tizilomboti musanayambe kudwala. Koma nthawi zina tizilomboti timatha kugonjetsa asilikaliwa ndipo mungayambe kudwala. Zikatero mumafunika kuwonjezera chitetezo cha thupi lanu pogwiritsa ntchito mankhwala.
Kale anthu sankadziwa zoti pali tizilombo tosaoneka timene tingawadwalitse. Koma m’zaka za m’ma 1800, asayansi anatulukira kuti matenda ambiri amayamba chifukwa cha majeremusi. Zimenezi zinathandiza kuti papezeke njira zodzitetezera ku tizilomboti. Kuchokera nthawi imeneyo, akatswiri azaumoyo ayesetsa kuthetsa kapena kuchepetsa kufala kwa matenda ena monga nthomba ndi poliyo. Koma masiku ano, matenda ena monga chikasu ndi chingwangwa ayambiranso kufala. Kodi zimenezi zachitika chifukwa chiyani? Tiyeni tione:
Chaka chilichonse, anthu mamiliyoni ambiri amapita mayiko ena ndipo nthawi zambiri amapita ndi tizilombo toyambitsa matenda. Nkhani ya m’magazini ina ya zaumoyo inanena kuti “pafupifupi matenda onse oopsa” amatha kufalitsidwa ndi anthu amene amayenda kupita mayiko ena.—Clinical Infectious Diseases.
Mabakiteriya ena azolowera mankhwala. Bungwe Loona za Umoyo pa Dziko Lonse linati: “Posachedwapa zikhoza kupezeka kuti mabakiteriya asiya kufa ndi mankhwala, moti anthu akhoza kuyambiranso kufa ndi matenda amene panopa timawatenga ngati osaopsa.”
Nthawi zambiri nkhondo komanso umphawi zimalepheretsa zimene boma likufuna kuchita polimbana ndi kufala kwa matenda.
Anthu ambiri sadziwa mmene angapewere matenda.
Ngakhale kuti pali mavuto onsewa, pali zinthu zambiri zimene mungachite kuti mudziteteze komanso kuti muteteze banja lanu ku matenda. Nkhani yotsatira isonyeza kuti pali zinthu zosavuta zimene anthu onse, kuphatikizapo a m’mayiko osauka, angachite kuti adziteteze.
^ ndime 3 Tizilombo tambiri tosaoneka sitimayambitsa matenda. Koma nkhanizi zikufotokoza za tizilombo timene timatha kuyambitsa matenda.


text: 13 M’chaka cha 18 cha Mfumu Yerobowamu, Abiya anayamba kulamulira Yuda.+2 Iye analamulira zaka zitatu ku Yerusalemu. Mayi ake dzina lawo linali Mikaya+ mwana wa Uriyeli wa ku Gibeya.+ Kenako pakati pa Abiya ndi Yerobowamu panachitika nkhondo.+3 Choncho Abiya anapita kukamenya nkhondoyo ndi gulu la amuna amphamvu ankhondo+ osankhidwa mwapadera okwanira 400,000. Yerobowamu nayenso anapita kukamenyana ndi Abiya ndipo anapita ndi asilikali 800,000. Amenewa anali amuna amphamvu ndi olimba mtima osankhidwa mwapadera, ndipo anakafola mwa dongosolo lomenyera nkhondo.+4 Tsopano Abiya anaimirira paphiri la Zemaraimu limene lili m’dera lamapiri la Efuraimu,+ n’kunena kuti: “Tamvera, iwe Yerobowamu ndi Aisiraeli onsewo.5 Kodi simukudziwa kuti Yehova Mulungu wa Isiraeli anapereka ufumu kwa Davide+ kuti azilamulira Isiraeli mpaka kalekale?+ Simukudziwa kodi kuti anaupereka kwa iye ndi ana ake+ pochita naye pangano losatha?*+6 Koma Yerobowamu+ mwana wa Nebati, amene anali mtumiki+ wa Solomo mwana wa Davide, anapanduka+ n’kuukira mbuye wake.+7 Ndipo anthu osowa chochita+ ndi opanda pake+ anasonkhana kumbali yake. Pamapeto pake iwo anakhala amphamvu kuposa Rehobowamu+ mwana wa Solomo pamene Rehobowamuyo anali wamng’ono komanso wamantha,+ ndipo sanathe kulimbana nawo.8 “Tsopano anthu inu mukuganiza zolimbana ndi ufumu wa Yehova umene uli m’manja mwa ana a Davide,+ popeza ndinu khamu lalikulu+ ndipo muli ndi ana a ng’ombe agolide amene Yerobowamu anakupangirani kuti akhale milungu yanu.+9 Kodi simunathamangitse ansembe a Yehova,+ omwe ndi ana a Aroni, komanso Alevi? Ndipo kodi simukudziikira ansembe ngati mmene amachitira anthu a mayiko ena?+ Aliyense amene wabwera n’kudziika pa udindo waunsembe mwa kupereka ng’ombe yaing’ono yamphongo ndi nkhosa zamphongo 7, amakhala wansembe wa mafano omwe si milungu.+10 Koma ife, Yehova ndiye Mulungu wathu+ ndipo sitinamusiye. Ansembe, omwe ndi ana a Aroni, akutumikira Yehova, ndiponso Alevi akugwira ntchito yawo.+11 Iwo akufukiza nsembe zopsereza kwa Yehova m’mawa uliwonse ndi madzulo alionse.+ Akufukizanso mafuta onunkhira+ ndipo mikate yosanjikiza ili patebulo la golide woyenga bwino.+ Tilinso ndi choikapo nyale chagolide+ ndi nyale zake zimene amayatsa madzulo alionse.+ Tikuchita zimenezi chifukwa tikukwaniritsa udindo wathu+ kwa Yehova Mulungu wathu, koma inuyo mwamusiya.+12 Taonani, ife patsogolo pathu pali Mulungu woona+ ndi ansembe ake,+ ndi malipenga+ otiitanira ku nkhondo yomenyana nanu. Inu ana a Isiraeli, musamenyane ndi Yehova Mulungu wa makolo anu,+ chifukwa simupambana.”+13 Pamenepo Yerobowamu anatumiza asilikali kuti akawabisalire kumbuyo, choncho Yerobowamuyo ndi asilikali ake anakhala kutsogolo kwa Ayuda ndipo obisalawo anali kumbuyo kwa Ayudawo.+14 Ayudawo atatembenuka, anangoona kuti adani awo ali kumbuyo ndi kutsogolo kwawo.+ Choncho anayamba kufuulira Yehova+ pamene ansembe anali kuliza malipenga mokweza.15 Kenako amuna a Yuda anayamba kufuula mfuu ya nkhondo.+ Atafuula mfuu ya nkhondoyo, Mulungu woona anagonjetsa+ Yerobowamu ndi Aisiraeli onse pamaso pa Abiya+ ndi Ayuda.16 Kenako ana a Isiraeli anayamba kuthawa pamaso pa Ayuda, koma Mulungu anawapereka m’manja mwa Ayudawo.+17 Abiya ndi anthu ake anapha Aisiraeli ambirimbiri. Aisiraeliwo anapitirira kuphedwa mpaka ophedwawo anakwana amuna 500,000 osankhidwa mwapadera.18 Choncho ana a Isiraeli anachititsidwa manyazi pa nthawi imeneyo, koma ana a Yuda anapambana chifukwa anadalira+ Yehova Mulungu wa makolo awo.19 Abiya anapitiriza kuthamangitsa Yerobowamu ndipo anamulanda mizinda yake. Analanda Beteli+ ndi midzi yake yozungulira, Yesana ndi midzi yake yozungulira, ndiponso Efuraini ndi midzi yake yozungulira.+20 Yerobowamu sanakhalenso ndi mphamvu+ m’masiku a Abiya, ndipo Yehova anamukantha+ moti anafa.21 Abiya anapitiriza kulimbitsa ufumu wake.+ M’kupita kwa nthawi, anakwatira akazi 14+ ndipo anabereka ana aamuna 22+ ndi aakazi 16.22 Nkhani zina zokhudza Abiya, njira zake ndi mawu ake, zinalembedwa m’buku la ndemanga la mneneri Ido.+


text:
Scottish Aviation Galuwamkulu T. MK1 Mphunzitsi FSX & P3D
Ngati inu mukufuna kuwonjezera pa chifukwa FSX / P3D Dinani apa
Ndege uyu ali wodzala makanema ojambula pamanja FS. mawonekedwe chonyezimira ndi Pafupifupi Cockpit ndi ena gauges mwambo. Zikuphatikizapo RAF, Chimatisi, Ndipo Swedish ziwembu utoto, ndi Swedish chiwembu kukhala yake luso ndi ndani-61 chitsanzo.
The Scottish Aviation Galuwamkulu ndi British awiri mpando mbali mwa mbali (ndi optional mpando wachitatu) maphunziro ndege zinalengedwa ndi Beagle ndege monga B.125 Galuwamkulu.
The zinachitika Galuwamkulu woyamba anawulukira pa 19 May 1969 pa Shoreham ndege. The Choyamba mtundu kunali 78 ku Swedish Air Board. Pamaso ndege iliyonse kupanga adamangidwa, Beagle ndege idaleka malonda ndi ufulu kupanga kwa ndege, ndi kuti Swedish, anali atenga Scottish Aviation (Galuwamkulu) Limited. Onse ndege wotsatira inamangidwa ku Prestwick ndege ndi Scottish Aviation, kapena zaka zingapo, British Azamlengalenga.
Author Tim Piglet Conrad - Piglets achilendo ndege


text:
ZITHUNZI ZAKALE
Koresi Wamkulu
Usiku wa pa October 5/6, mu 539 B.C.E., panachitika zinthu zimene zinkaoneka kuti n’zosatheka mumzinda wa Babulo, womwe unali likulu la ufumu wa Babulo. Usiku umenewu, mzindawu unagonjetsedwa ndi asilikali a Amedi ndi Aperisiya. Mfumu ya Perisiya, dzina lake Koresi yemwenso ankadziwika kuti Koresi Wamkulu, ndi amene anatsogolera asilikaliwa. Kuti Koresi agonjetse mzindawu anachita zinthu mochenjera komanso mwanzeru.
KODI KORESI ANAGONJETSA BWANJI MZINDA WA BABULO?
Buku lina linanena kuti: “Pamene Koresi ankafuna kugonjetsa Babulo, mzindawu unali wotchuka komanso wolimba kwambiri pa mizinda yonse ya ku Middle East mwinanso kuposa mizinda yonse yapadziko lapansi.” (Ancient World Leaders—Cyrus the Great) Mzindawu unali wovuta kuugonjetsa chifukwa mtsinje wa Firate unkadutsa pakati pa mzindawu komanso unali ndi ngalande zozungulira mzinda wonsewo zomwe zinkadzaza ndi madzi nthawi zonse. Mzindawu unalinso ndi mpanda wolimba komanso waukulu kwambiri.
Asilikali a Koresi anapatutsa mtsinje wa Firate chakumpoto kwa mzinda wa Babulo. Zimenezi zinachititsa kuti madziwo aphwe. Kenako asilikaliwo anawoloka mtsinjewo kukafika pa zipata zolowera mumzindawo, zomwe zinali zosatseka, n’kuugonjetsa. Olemba mbiri achigiriki, Herodotus ndi Xenophon analemba kuti anthu a ku Babulo ankaona kuti ndi otetezeka moti usiku umene mzindawo unagonjetsedwa mfumu pamodzi ndi anthu ena ambiri anali pa phwando. (Onani bokosi lakuti “Dzanja Lalemba Khoma.”) Ndipotu zimene Koresi anachita pogonjetsa mzindawu zinakwaniritsa maulosi ena a m’Baibulo.
Baibulo linalosereratu kuti Koresi adzagonjetsa mzinda wa Babulo
MAULOSI OCHITITSA CHIDWI
Maulosi okhudza kugonjetsedwa kwa Babulo amene Yesaya analemba ndi ochititsa chidwi kwambiri chifukwa analembedwa zaka 200 zimenezi zisanachitike. Pa nthawiyi n’kuti patatsala zaka pafupifupi 150 kuti Koresi abadwe. Taonani ena a maulosiwa:
Kudzabadwa munthu wina dzina lake Koresi amene adzagonjetsa mzinda wa Babulo komanso kumasula Ayuda ku ukapolo.—Yesaya 44:28; 45:1.
Mtsinje wa Firate udzaphwa zimene zidzachititsa kuti asilikali a Koresi awoloke.—Yesaya 44:27.
Zipata za mzindawo zidzakhala zotsegula.—Yesaya 45:1.
Asilikali a ku Babulo adzasiya kumenya nkhondo.—Yeremiya 51:30; Yesaya 13:1, 7.
ANAPULUMUTSIDWA MODABWITSA KWAMBIRI
Chakumayambiriro kwa chaka cha 607 B.C.E., asilikali a Babulo anawononga mzinda wa Yerusalemu ndipo Ayuda amene anapulumuka anawatengera ku ukapolo. Kodi Ayuda anakhala akapolo kwa nthawi yaitali bwanji? Mulungu ananeneratu kuti: “Zaka 70 zimenezo zikadzakwanira, ndidzabwezera mfumu ya Babulo ndi mtundu umenewo . . . ndipo dziko lawolo lidzakhala mabwinja mpaka kalekale.”—Yeremiya 25:12.
Monga taonera kale, Koresi anagonjetsa mzinda wa Babulo mu 539 B.C.E., kenako anamasula Ayuda omwe anali akapolo ku Babulo. Ayudawo anakafika kwawo mu 537 B.C.E. Pa nthawiyi panali patadutsa zaka 70 kuchokera pamene anagwidwa ukapolo. (Ezara 1:1-4) Zitatero, mzinda wa Babulo unakhala “bwinja” ndipo zimenezinso zinakwaniritsa ulosi wina wa m’Baibulo.
N’CHIFUKWA CHIYANI KUDZIWA ZIMENEZI KULI KOFUNIKA?
Taganizirani izi: Baibulo linalosera kuti (1) Ayuda adzakhala ku ukapolo zaka 70, (2) Koresi adzagonjetsa Babulo komanso linaneneratu mmene adzaugonjetsere ndi (3) kuti mzinda wa Babulo udzakhala bwinja. Munthu sakanatha kulosera zimenezi. Choncho n’zoona kuti: “Ulosi sunayambe wanenedwapo mwa kufuna kwa munthu, koma anthu analankhula mawu ochokera kwa Mulungu.” (2 Petulo 1:21) Chimenechi ndi chifukwa chomveka choti tiziwerengera Baibulo.
^ ndime 36 Mawuwa amanena za kulemera kwa ndalama. Kuti mudziwe zambiri werengani mutu 7 m’buku lakuti Samalani Ulosi wa Danieli! lofalitsidwa ndi Mboni za Yehova.


text:
Advokatų kontora Balčiūnas ir GrajauskasKhadi pafupifupi bizinesi
Advokatų kontora Balčiūnas ir Grajauskas
Chilamulo labor, Chilamulo otsimikiza, Chithandizo cha zamalamulo, Finance, inshuwalansi, chilamulo, Kuthi administrative +5
Map
Ntchito gulu
Chilamulo labor, Chilamulo otsimikiza, Chithandizo cha zamalamulo, Finance, inshuwalansi, chilamulo, Kuthi administrative, Kuthi chigawenga, Kuthi civil, Lamulo banja, Lamulo land, Litigation
Qr code
vCard
Website
Site dzina: Advokatai G.Balčiūnas ir M.Grajauskas


text:
Nkhani 76: Yerusalemu Aonongedwa
PAPITA zaka zoposa 10 chiyambire pamene Nebukadinezara anatenga Aisrayeli ophunzira kopambana kumka nawo ku Babulo. Tsopano onani zimene zikuchitika! Yerusalemu akutenthedwa, Ndipo Aisrayeli osaphedwa akutengedwa kukhala akapolo kumka nawo ku Babulo.
Pajatu, izi ndizo zimene mneneri wa Yehova anachenjeza kuti zikachitika anthu’wo akapanda kusintha njira zao zoipa. Koma Aisrayeli sanamvere aneneri. Anapitirizabe kulambira milungu yonyenga m’malo mwa Yehova. Chotero iwo anali oyenerera kulangidwa. Tikudziwa izi chifukwa chakuti mneneri wa Mulungu Ezekieli akutiuza za zinthu zoipa zimene Aisrayeli analinkuchita.
Kodi Ezekieli mukum’dziwa? Ndiye mmodzi wa anyamata amene Nebukadinezara anawatengera ku Babulo zaka 10 zapita’zo kuonongedwa kwakukulu’ku kwa Yerusalemu kusanachitike. Danieli ndi anzake atatu aja, nawo’nso anatengeredwa ku Babulo pa nthawi yomwe’yi.
Ezekieli akali m’Babulo, Yehova akum’sonyeza zoipa zimene zikuchitika m’Yerusalemu pa kachisi. Yehova akuchita izi mwa chozizwitsa. Ezekieli ali’di chikhalire m’Babulo, koma Yehova akum’chititsa kuona chiri chonse chimene chikuchitika pa kachisi. Ndipo zimene iye akuona n’zobvutitsa maganizo!
‘Taona zonyansa zimene anthu akuchita m’kachisi muno,’ Yehova akuuza motere Ezekieli. ‘Taona makoma okutidwa ndi zithunzi za njoka ndi zinyama zina’wo. Ndipo taona Aisrayeli akuzilambira!’ Iye akuona zinthu’zi, ndipo akulemba zimene akuona zikuchitika.
‘Kodi ukuona zimene atsongoleri a Israyeli akuchita mu mdimamo?’ Yehova akufunsa Ezekieli. Inde, naye’nso akuziona. Muli amuna 70, ndipo akulambira milungu yonyenga. Iwo akuti: ‘Yehova sationa. Iye wasiya dziko.’
Ndiyeno Yehova akusonyeza Ezekieli akazi ena ku chipata cha kumpoto cha kachisi. Akhala pamenepo akulambira mulungu wonyenga Tamuzi. Ndipo taona amuna’wo pa khomo la kachisi! Alipo 25. Ezekieli akuwaona. Iwo akuweramira kum’mawa ndi kulambira dzuwa!
‘Anthu’wa sakundilemekeza,’ akutero Yehova. ‘Iwo sakungochita kokha zoipa koma kudza ku kachisi wanga kweni-kweni kudzazichita! Chotero Yehova akulonjeza kuti: ‘Iwo adzaona mphamvu ya mkwiyo wanga. Ndipo sindidzawamvera chisoni pakuonongedwa iwo.’
Pangopita zaka pafupi-fupi zitatu zokha Yehova ataonetsa Ezekieli zinthu’zi pamene Aisrayeli akupandukira Mfumu Nebukadinezara. Chotero iye akumka kukamenyana nawo. Patapita chaka ndi theka Ababulo akuboola malinga a Yerusalemu ndi kutentha m’zinda’wo psyiti. Anthu ochuluka akuphedwa kapena kutengedwa ukapolo kumka ku Babulo.
Kodi Yehova walolelanji chionongeko choopsya’chi kuchitikira Aisrayeli? Inde. chifukwa cha kusamvetsera Yehova ndipo akhala asakumvera malamulo ake. Izi zikutisonyeza kufunika kwa kuchita nthawi zonse zimene Mulungu amanena.
Poyamba anthu pang’ono akuloledwa kukhala m’dziko la Israyeli. Nebukadinezara akuika Myuda wochedwa Gedaliya kuyang’anira anthu’wa. Komano Aisrayeli ena akupha Gedaliya. Tsopano iwo akuopa kuti Ababulo akadza kudzawaononga onse chifukwa cha kuchitika kwa choipa’chi. Chotero iwo akuumiriza Yeremiya kutsagana nawo, ndipo akuthawira ku Igupto.
Izi zikuchititsa dziko la Israyeli kukhala lopanda anthu. Kwa zaka 70 palibe akukhala m’dziko’lo. Liri labwinja kotheratu. Koma Yehova akulonjeza kuti adzabwezera anthu ake ku dziko’lo pambuyo pa zaka 70. Pa nthawi’yi, kodi n’chiani chimene chikuchitikira anthu a Mulungu m’dziko la Babulo kumene iwo anatengeredwa’ko? Tiyeni tione.
2 Mafumu 25:1-26; Yeremiya 29:10; Ezekieli 1:1-3; 8:1-18.
Mafunso
- Kodi n’chiyani chikuchitikira Yerusalemu ndi Aisrayeli amene awasonyeza m’chithunzichi?
- Kodi Ezekieli ndi ndani, ndipo kodi Yehova akumusonyeza zoipa zotani?
- Kodi n’chiyani chimene Yehova akulonjeza chifukwa choti Aisrayeli sakum’lemekeza?
- Kodi n’chiyani chimene Mfumu Nebukadinezara akuchita Aisrayeli atamupandukira?
- N’chifukwa chiyani Yehova akulola kuti Aisrayeli awonongedwe moipa chonchi?
- Kodi n’chiyani chikuchititsa kuti dziko la Israyeli likhale lopanda anthu, ndipo linakhala choncho kwa nthaŵi yaitali bwanji?
Mafunso ena
- Ŵerengani 2 Mafumu 25:1-26.
Kodi Zedekiya anali ndani, n’chiyani chinamuchitikira, ndipo kodi zimenezi zinakwaniritsa bwanji ulosi wa m’Baibulo? (2 Maf. 25:5-7; Ezek. 12:13-15)
Kodi Yehova anaona kuti ndani anachititsa kuti Aisrayeli akhale osakhulupirika? (2 Maf. 25:9, 11, 12, 18, 19; 2 Mbiri 36:14, 17)
- Ŵerengani Ezekieli 8:1-18.
Kodi Matchalitchi Achikristu atengera bwanji Aisrayeli opanduka amene ankalambira dzuŵa? (Ezek. 8:16; Yes. 5:20, 21; Yoh. 3:19-21; 2 Tim. 4:3)


text:
The Boeing 747 Large katundu yonyamula (LCF), komanso dzina Dreamlifter ndi kusinthidwa Boeing 747-400 ntchito yonyamula ndi mbali ndege ku makampani osiyanasiyana kuti Boeing. Ndi ofanana ndi Airbus A300-600ST anati "Beluga".
Chapamwamba pokha-kwa FSX wa khalidwe chapadera! phukusili zikuphatikizapo 3D chitsanzo madera ambiri kusuntha, kuphatikizapo magalimoto zofunikira (onani zithunzi), ntchito gulu "Posky Kagwiritsidwe" kulumikiza makanema ojambula pamanja onse. Zikuphatikizapo zikumveka mwambo ku weniweni 747-400, ndi cockpit pafupifupi ndi 2D (cha kusakhulupirika FSX) ndinazolowera Baibulo ili, zotsatira wapadera, usiku kuyatsa etc .. Chonde werengani malangizo a infos more


text:
Kodi Mumaona Kuti Baibulo Ndi Buku Lapadera?
“Pamene munalandira mawu a Mulungu . . . simunawalandire monga mawu a anthu ayi, koma mmene alilidi, monga mawu a Mulungu.”—1 ATES. 2:13.
NYIMBO: 114, 113
1-3. (a) Kodi mwina mavuto a Eodiya ndi Suntuke anayamba bwanji? (Onani chithunzi pamwambapa.) (b) Kodi mavuto oterewa tingawapewe bwanji?
ATUMIKI a Yehova amaona kuti Baibulo ndi buku lapadera kwambiri. Popeza tonsefe ndife ochimwa, nthawi zina timapatsidwa malangizo ochokera m’Malemba. Kodi inuyo mumatani mukapatsidwa malangizo? Chitsanzo pa nkhaniyi ndi Eodiya ndi Suntuke. Alongo awiriwa anali mumpingo wachikhristu nthawi ya atumwi ndipo anali odzozedwa. Koma zikuoneka kuti anakhumudwitsana kwambiri. Baibulo silinena nkhani yake koma tiyeni tingoyerekezera zimene zinachitika.
2 Tiyerekeze kuti Eodiya anaitana abale ndi alongo kuti akadye komanso kucheza kunyumba kwake. Koma sanaitane Suntuke. Ndiyeno Suntukeyo anamva kuti anthuwo anasangalala kwambiri ndipo anakhumudwa. Anaganiza kuti: ‘Koma zoona Eodiya osandiitana? Ndinkamutenga ngati mnzangatu.’ Kuyambira pamenepo Suntuke anayamba kukayikira Eodiya. Ndiyeno nayenso anaitana abale ndi alongo kunyumba kwake. Koma sanaitane Eodiya. Nkhani ya alongowa ikanatha kusokoneza mtendere mumpingo. Baibulo silinena mmene inathera koma n’kutheka kuti anatsatira malangizo amene mtumwi Paulo anawapatsa.—Afil. 4:2, 3.
3 Mavuto ngati amenewa akhoza kuchitikanso mumpingo masiku ano. Koma kutsatira malangizo a m’Baibulo kungatithandize kuti tiwathetse kapena kuwapewa. Zonsezi zingatheke ngati timaona kuti Baibulo ndi buku lapadera ndipo timatsatira malangizo ake.—Sal. 27:11.
BAIBULO LIMATITHANDIZA KUTI TISAMAFULUMIRE KUKWIYA
4, 5. Kodi m’Baibulo muli malangizo otani pa nkhani yougwira mtima?
4 Kunena zoona, si zapafupi kuugwira mtima munthu wina akatilakwira. Zimakhala zowawa ngati munthu watichitira zopanda chilungamo chifukwa choti timasiyana naye mtundu kapena chikhalidwe. Ndiyeno nkhaniyi imakhala yaikulu kwambiri ngati watilakwirayo ndi Mkhristu mnzathu. Koma m’Baibulo muli malangizo otithandiza zoterezi zikachitika.
5 Yehova amadziwa zimene munthu angachite chifukwa cholephera kuugwira mtima. Anthufe tikakhumudwa kapena kukwiya tikhoza kuchita zinthu zimene pambuyo pake tinganong’oneze nazo bondo. N’chifukwa chake Baibulo limatilangiza kuti tiziugwira mtima komanso tisamafulumire kukwiya. (Werengani Miyambo 16:32; Mlaliki 7:9.) Tikamatsatira malangizo amenewa tikhoza kupewa mavuto ambiri. Koma Baibulo limatilimbikitsanso kuti tikhale ndi mtima wokhululuka. Paja Yesu ananena kuti ngati sitikhululukira anzathu, ifenso Yehova sadzatikhululukira. (Mat. 6:14, 15) Kodi inuyo mumaona kuti zimakuvutani kuugwira mtima kapena kukhulululukira anzanu?
6. Kodi chingachitike n’chiyani tikalephera kuugwira mtima?
6 Anthu amene amalephera kuugwira mtima amakwiyakwiya ndipo akhoza kuyamba kudana ndi anzawo. Anthu oterewa akhoza kuyambitsa mavuto mumpingo. Mwina angayesetse kubisa mkwiyo wawo koma tsiku lina zinthu zoipa zimene zili mumtima mwawo “zidzaululika mumpingo.” (Miy. 26:24-26) Akulu amagwiritsa ntchito malemba pofuna kutithandiza kuti tisamakwiyire abale ndi alongo athu kapena kuwasungira chakukhosi. (Lev. 19:17, 18; Aroma 3:11-18) Ndiyeno kodi akatipatsa malangizowo, timawatsatira pokumbukira kuti ndi ochokera m’Mawu a Mulungu?
YEHOVA NDI AMENE AMATITSOGOLERA
7, 8. (a) Kodi Yehova amatsogolera bwanji anthu ake padzikoli? (b) Kodi malangizo ena amene timapeza m’Baibulo ndi ati, ndipo n’chifukwa chiyani tiyenera kuwamvera?
7 Yehova amatsogolera ndiponso kuphunzitsa anthu ake. Iye wasankha Yesu kuti akhale “mutu wa mpingo” ndipo Yesuyo amagwiritsa ntchito “kapolo wokhulupirika ndi wanzeru.” (Mat. 24:45-47; Aef. 5:23) Mofanana ndi bungwe lolamulira la nthawi ya atumwi, kapolo wokhulupirika amaona kuti Baibulo ndi buku lapadera. (Werengani 1 Atesalonika 2:13.) Kodi m’Baibulo muli malangizo ati amene angatithandize?
8 Baibulo limatiuza kuti tiyenera kupezeka pamisonkhano nthawi zonse. (Aheb. 10:24, 25) Limatithandizanso kuti tizikhulupirira mfundo zofanana. (1 Akor. 1:10) Baibulo limatilimbikitsa kuti tiziika zinthu zokhudza Ufumu pamalo oyamba. (Mat. 6:33) Limatilimbikitsanso kuti tizilalikira kunyumba ndi nyumba, m’malo opezeka anthu ambiri komanso paliponse pamene mpata wapezeka. (Mat. 28:19, 20; Mac. 5:42; 17:17; 20:20) Mawu a Mulungu amalimbikitsanso akulu kuti azionetsetsa kuti mpingo ndi woyera. (1 Akor. 5:1-5, 13; 1 Tim. 5:19-21) Baibulo limanenanso kuti tizikhala aukhondo komanso tizipewa chilichonse chimene chingakhumudwitse Yehova.—2 Akor. 7:1.
9. Kodi Yesu wasankha ndani kuti azithandiza anthu kumvetsa Mawu a Mulungu?
9 Anthu ena amaganiza kuti akhoza kumvetsa Baibulo paokha. Koma Yesu wasankha “kapolo wokhulupirika” kuti azipereka chakudya chauzimu. Kuyambira mu 1919, Yesu wakhala akugwiritsa ntchito kapoloyu kuti athandize anthu ake kumvetsa Mawu a Mulungu komanso kuwatsatira. Tikamachita zimenezi timakhala oyera, amtendere komanso ogwirizana. Choncho ndi bwino kudzifunsa kuti: ‘Kodi ndine wokhulupirika kwa Yesu ndipo ndimatsatira malangizo a kapolo amene akumugwiritsa ntchito?’
GALETA LA YEHOVA LIKUYENDA MOTHAMANGA
10. Kodi buku la Ezekieli limafotokoza bwanji mbali yakumwamba ya gulu la Yehova?
10 Baibulo limatithandiza kudziwa bwino za mbali yakumwamba ya gulu la Yehova. Mwachitsanzo, Ezekieli anaona m’masomphenya Yehova atakwera galeta limene linkayenda mothamanga kwambiri kulowera kulikonse kumene Yehovayo wafuna. (Ezek. 1:4-28) Galeta limeneli likuimira mbali yakumwamba ya gulu la Mulungu ndipo limatsatira mwamsanga malangizo a Yehova. Ndiyeno mbali yakumwambayo imathandiza mbali yapadziko lapansi kuti izichitanso chimodzimodzi. Tangoganizirani mmene zinthu zasinthira m’gulu la Yehova zaka 10 zapitazi. Tisamaiwale mfundo yakuti Yehova ndi amene akuchititsa kusintha konseko. Posachedwapa, Yesu limodzi ndi angelo adzawononga dziko loipali. Izi zidzathandiza kuti dzina la Mulungu liyeretsedwe ndipo aliyense atsimikizire kuti Yehova ndi woyenera kulamulira.
11, 12. Tchulani zinthu zina zimene zachitika m’gulu la Yehova?
11 Kodi mbali yapadziko lapansi ya gulu la Yehova yachita zinthu ziti m’masiku otsiriza ano? Zomangamanga. Abale ndi alongo ambirimbiri akhala akugwira nawo ntchito yomanga likulu latsopano ku Warwick m’dziko la United States. Ndiyeno pali abale ndi alongo ena amene amathandiza kumanga Nyumba za Ufumu ndi maofesi a nthambi. Abale amenewa amagwira ntchito moyang’aniridwa ndi Dipatimenti Yoona za Mapulani ndi Zomangamanga Padziko Lonse. Timayamikira kwambiri abale ndi alongo amene amagwira ntchito zonsezi mwakhama. Yehova akudalitsa atumiki ake odzichepetsa komanso okhulupirika amene amapereka ndalama zothandizira pa ntchito zimenezi.—Luka 21:1-4.
12 Maphunziro: Pali masukulu osiyanasiyana amene amathandiza anthu kudziwa bwino Mulungu ndi gulu lake. (Yes. 2:2, 3) Mwachitsanzo, pali Sukulu ya Utumiki wa Upainiya, Sukulu ya Akhristu Olalikira za Ufumu, Sukulu ya Giliyadi, Sukulu ya Otumikira pa Beteli Atsopano, Sukulu ya Oyang’anira Madera ndi Akazi Awo, Sukulu ya Akulu, Sukulu ya Utumiki wa Ufumu ndiponso Sukulu ya Abale a m’Komiti ya Nthambi ndi Akazi Awo. Wonsewu ndi umboni wakuti Yehova amakonda kuphunzitsa anthu ake. Anthu ambiri amaphunziranso mfundo za m’Baibulo pa webusaiti yathu ya jw. org, yomwe imakhala ndi mabuku a zinenero zambirimbiri. Pa webusaitiyi pamapezeka nkhani za ana, mabanja komanso zinthu zatsopano zimene zatuluka. Kodi inuyo munagwiritsapo ntchito webusaitiyi mu utumiki komanso pa kulambira kwa pabanja?
TIKHALE OKHULUPIRIKA KWA YEHOVA NDIPO TIZITHANDIZA GULU LAKE
13. Kodi atumiki a Yehovafe tili ndi udindo wotani?
13 Ndi mwayi waukulu kukhala m’gulu la Yehova ndiponso kudziwa zimene amafuna kuti tizichita. Koma tilinso ndi udindo wochita zoyenera komanso kusonyeza kuti tili kumbali ya ulamuliro wake. Panopa makhalidwe a anthu akuipiraipirabe choncho tiyenera kuyesetsa ‘kudana ndi zoipa’ ngati mmene Yehova amachitira. (Sal. 97:10) Timapewa maganizo a anthu oipa amene amaona kuti “chabwino n’choipa ndipo choipa n’chabwino.” (Yes. 5:20) Popeza timafuna kusangalatsa Yehova, timayesetsa kukhala aukhondo, kukhala ndi makhalidwe abwino komanso kupewa chilichonse chimene chingakhumudwitse Mulungu. (1 Akor. 6:9-11) Timakonda kwambiri Yehova komanso timamudalira ndi mtima wonse. Choncho timatsatira mfundo za m’Mawu ake n’cholinga choti tikhalebe okhulupirika kwa iye. Timayesetsa kutsatira mfundozi kulikonse kaya ndi kunyumba, mumpingo, kuntchito kapena kusukulu. (Miy. 15:3) Tiyeni tsopano tikambirane njira zina zimene tingasonyezere kuti ndife okhulupirika kwa Mulungu.
14. Kodi makolo achikhristu angasonyeze bwanji kuti ndi okhulupirika kwa Yehova?
14 Kulera ana. Makolo achikhristu amasonyeza kuti ndi okhulupirika kwa Yehova akamaphunzitsa ana awo pogwiritsa ntchito mfundo za m’Baibulo. Iwo salera ana mongotengera chikhalidwe cha kumene amakhala. Amayesetsanso kuti mzimu wa dziko usasokoneze banja lawo. (Aef. 2:2) Mwamuna wachikhristu sangaganize kuti, ‘Kwathu kuno udindo wophunzitsa ana ndi wa azimayi.’ Amakumbukira malangizo a m’Baibulo akuti: ‘Inunso abambo, . . . muwalere [ana anu] m’malangizo a Yehova ndi kuwaphunzitsa kaganizidwe kake.” (Aef. 6:4) Makolo achikhristu amafuna kuti ana awo akhale pa ubwenzi ndi Yehova ngati mmene Samueli anachitira ali wamng’ono.—1 Sam. 3:19.
15. Kodi tingasonyeze bwanji kuti ndife okhulupirika kwa Yehova posankha zochita pa nkhani zikuluzikulu?
15 Posankha zochita. Tiyenera kufufuza malangizo a m’Mawu a Mulungu komanso gulu lake tisanasankhe zochita pa nkhani zikuluzikulu. Tikatero timasonyeza kuti ndife okhulupirika kwa Yehova. Mwachitsanzo, makolo ena amapita kudziko lina, ndipo akabereka ana amawatumiza kumudzi kuti achibale awo azikawalerera. Amachita izi kuti iwo azigwira bwino ntchito n’kumapeza ndalama kudziko linalo. N’zoona kuti aliyense angasankhe yekha zochita pa nkhaniyi. Koma tizikumbukira kuti aliyense adzayankhanso yekha kwa Mulungu pa zimene amasankha kuchita. (Werengani Aroma 14:12.) Si nzeru kusankha zochita pa nkhani zikuluzikulu zokhudza banja lathu popanda kufufuza malangizo a m’Baibulo. Paja anthufe sitingathe kuwongolera mapazi athu choncho timafunika kutsogoleredwa ndi Atate wathu wakumwamba.—Yer. 10:23.
16. (a) Kodi mayi wina anafunika kusankha zochita pa nkhani iti? (b) Kodi n’chiyani chinamuthandiza kusankha mwanzeru?
16 Mayi wina ali kudziko lina anabereka mwana wamwamuna. Ndiyeno anaganiza zotumiza mwanayo kwawo kuti azikaleredwa ndi agogo ake. Koma pa nthawiyo, panali wa Mboni za Yehova wina amene anayamba kuphunzira naye Baibulo. Phunzirolo linkayenda bwino kwambiri ndipo anazindikira kuti Mulungu anapatsa makolo udindo wothandiza ana awo kuti azimutumikira. (Sal. 127:3; Miy. 22:6) Mayiyo anatsatira malangizo a m’Malemba oti tizipemphera kuchokera mumtima tisanasankhe zochita. (Sal. 62:7, 8) Iye anakambirananso nkhaniyi ndi amene ankamuphunzitsa Baibulo komanso anthu ena mumpingo. Ngakhale kuti anzake ndi achibale ake ankamuuza kuti atumize mwanayo kwawo, iye anaona kuti si bwino kuchita zimenezo. Mwamuna wake anachita chidwi kuona kuti abale ndi alongo ankathandiza kwambiri mkazi wakeyo komanso mwana wake. Izi zinachititsa kuti nayenso ayambe kuphunzira Baibulo komanso kupezeka pamisonkhano limodzi ndi banja lake. Mayiyu ayenera kuti anasangalala kwambiri kuona kuti Yehova wayankha pemphero lake lochokera pansi pa mtima.
17. Kodi gulu la Yehova latipatsa malangizo ati okhudza anthu amene timaphunzira nawo?
17 Kutsatira malangizo. Munthu wokhulupirika kwa Mulungu amatsatira malangizo amene gulu limatipatsa. Mwachitsanzo, gulu latipatsa malangizo abwino okhudza anthu amene timaphunzira nawo. Lanena kuti tikangoyamba kuphunzira ndi munthu buku lakuti Baibulo Limaphunzitsa Chiyani? tizipeza nthawi yochepa yokambirana naye mfundo zokhudza gulu lathu. Tingachite zimenezi pogwiritsa ntchito vidiyo yakuti, Kodi pa Nyumba ya Ufumu Pamachitika Zotani? kapena kabuku kakuti, Kodi Ndani Akuchita Chifuniro cha Yehova Masiku Ano? Ndiyeno tikamaliza buku la Baibulo Limaphunzitsa Chiyani? timalimbikitsidwa kuti tiziphunzira naye buku lakuti, Kodi Mungatani Kuti ‘Mulungu Apitirize Kukukondani?’ Tiyenera kuchita zimenezi ngakhale munthuyo atabatizidwa. Gulu lapereka malangizo amenewa n’cholinga choti anthu atsopano ‘akhazikike m’chikhulupiriro.’ (Akol. 2:7) Ndiye kodi inuyo mumatsatira malangizo ngati amenewa, omwe gulu la Yehova limatipatsa?
18, 19. Kodi ndi zifukwa zina ziti zotipangitsa kuyamikira kwambiri Yehova?
18 Pali zinthu zambiri zotichititsa kuyamikira Yehova. Iye ndi amene anatipatsa moyo ndipo pakanapanda iye si bwenzi tiliko. (Mac. 17:27, 28) Watipatsanso Baibulo, lomwe ndi mphatso yapadera kwambiri. Mofanana ndi Akhristu a ku Tesalonika, timaona kuti Baibulo ndi lofunika kwambiri chifukwa muli uthenga wochokera kwa Mulungu.—1 Ates. 2:13.
19 Baibulo latithandiza kuti tiyandikire Mulungu komanso kuti iye atiyandikire. (Yak. 4:8) Atate wathu wakumwamba watipatsa mwayi wapadera wokhala m’gulu lake. Tiyenera kuyamikira kwambiri mwayi umenewu. Wamasalimo anasonyeza kuyamikira pamene anaimba kuti: “Yamikani Yehova anthu inu, pakuti iye ndi wabwino: Kukoma mtima kwake kosatha kudzakhalapobe mpaka kalekale.” (Sal. 136:1) Mu Salimo 136, timapeza mawu akuti “kukoma mtima kwake kosatha kudzakhalapobe mpaka kalekale” maulendo 26. Tikakhala okhulupirika kwa Yehova ndi gulu lake, tidzaona kukwaniritsidwa kwa mawu amenewa chifukwa tidzakhala ndi moyo mpaka kalekale.


text:
Anthu Ongodzipereka Akugwira Ntchito Yotamandika ku Tuxedo
Tsiku lina nthawi itakwana 6:45 m’mawa, anthu omwe anavala zovala zogwirira ntchito anali pikitipikiti kulowa m’nyumba ina yosanjikizana ka 4 imene ili ku Tuxedo, m’chigawo cha New York. Kunja kunacha bwino moti kumwamba kunali mbee, kopanda mitambo. Madzi a m’nyanja yaing’ono imene ili kuseri kwa nyumbayi anali atayamba kuundana. Anthu amenewa anali ochokera m’madera osiyanasiyana m’chigawo chomwechi cha New York, monga ku Patterson ndi ku Wallkill. Komanso ena anachokera ku Brooklyn ndipo anayenda mtunda wa makilomita pafupifupi 80 kuti adzafike kuno ku Tuxedo. Ena ankagona m’mahotelo koma ena kunyumba za pa Beteli.
Tsikuli lisanafike, ambiri mwa anthuwa anafika m’derali kuchokera m’madera osiyanasiyana a m’dziko la United States ndiponso a m’mayiko ena. Iwo anabwera kuti adzagwire nawo ntchito kuno mongodzipereka, ena kwa mlungu umodzi, ena kwa milungu 6 ndipo ena kwa nthawi yotalikirapo. Anthuwa analipira okha ndalama zoyendera podzagwira ntchitoyi.
Patsikulo, panali anthu ongodziperekawa okwana pafupifupi 120, ndipo chiwerengerochi chinawonjezereka patapita miyezi ingapo. Anthuwo analowa m’chipinda chodyera cha nyumba yosanjikizana ka 4 ija ndipo ambiri mwa anthuwo ankatunga khofi kenako n’kukakhala patebulo yawo. Patebulo iliyonse pankakhala anthu 10. Kafungo kabwino ka nyama ya nkhumba komwe kankachokera kukhitchini kanadzaza m’chipinda chodyeracho. Nthawi itangokwana ndendende 7 koloko m’mawawo, pulogalamu yokambirana lemba la tsiku lochokera m’Baibulo inayamba. Patapita mphindi 15, abale operekera zakudya anayamba kubweretsa chakudya cha m’mawa. Panali chakudya cha mwanaalirenji monga nyama ya nkhumba, buledi, mazira, phala ndi zina zotero.
Atamaliza kudya ndiponso pemphero lomaliza litaperekedwa, anthuwo ananyamuka ulendo wokagwira ntchito. Nkhani zili pakamwa, anayamba kuvala zipewa zawo zazigoba, magalasi oteteza maso, zovala zoonekera patali komanso malamba akuluakulu okolekamo zipangizo zogwirira ntchito.
Ntchito imene anthuwa amakonzekera kukagwira inali yokonzanso nyumba ina imene inali kampani yokonza mapepala ku Tuxedo. Iwo amakonza nyumbayo kuti ikhale malo osungirapo zipangizo zomangira nyumba zomwe zikhale likulu la Mboni za Yehova. Likululi limangidwa m’tauni ya Warwick yomwe ili pa mtunda wa makilomita ochepa kuchokera ku Tuxedo. Nyumba zina zomwe zinali za kampaniyi akuzikonza kuti zikhale nyumba zogona, maofesi, malo okonzera zinthu komanso malo osungira katundu. Ndipo Lachiwiri pa March 12, 2013, akuluakulu a boma oona za mapulani a zomangamanga anavomereza zoti ntchitoyi ikhoza kuyambika ku Tuxedo.
Kodi anthu amene amadzipereka kuti agwire nawo ntchitoyi kwa kanthawi amalandiridwa bwanji akafika ku Beteli? M’bale wina wa ku New Jersey dzina lake William, anati: “Ukangofika kumene pamalo olandirira alendo ku Beteli, abale amene akulandira alendo amakuuza zinthu zofunika. Amakuuza mmene ungagwiritsire ntchito makiyi, kumene kuli chipinda chako chogona komanso mmene ungayendere malo osiyanasiyana pa Beteli. Aliyense amakhala wofunitsitsa kukuthandiza. Ndiyeno ukafika ku Tuxedo, pambuyo pa chakudya cham’mawa, umakumana ndi m’bale amene akutsogolera gulu lanu logwira ntchito ndipo amakufotokozera ntchito imene uzigwira.”
Kodi ntchito imayenda bwanji tsiku lililonse? Yajaira ndi mwamuna wake, omwe anachokera ku Puerto Rico ndipo akugwira nawo ntchito yomangayi, anati: “Tsiku lililonse timadzuka cha m’ma 4:30 m’mawa. Tikatero timakonza m’chipinda chathu, kumwa khofi, kenako timakwera basi imene timayendera. Pofika madzulo timakhala titatopa, komabe timakhala osangalala ndipo sititopa n’kuseka. Aliyense amene akugwira nawo ntchitoyi ndi wosangalala kwabasi.”
Malo amene kukumangidwa nyumba zomwe zikhale likulu la padziko lonse la Mboni za Yehova ali pakati pa nkhalango. Zach ndi mkazi wake Beth, omwe ndi ochokera ku Minnesota, amasangalala kuthandiza pa ntchito imene ikuchitika ku Warwick. Atafunsidwa kuti n’chifukwa chiyani anabwera kudzagwira nawo ntchitoyi, Beth anayankha kuti: “Tikukhulupirira kuti palibenso ntchito yabwino imene munthu angagwire pa moyo wake kuposa kutumikira Yehova. Tinaona kuti ndi bwino kugwiritsa ntchito luso lathu potumikira Yehova.”


text:
Antstolio T. Ubarto kontoraKhadi pafupifupi bizinesi
Antstolio T. Ubarto kontora
Amagulitsa nsombazo katundu, Bailiffs, Chilamulo business, Finance, inshuwalansi, chilamulo, Katundu auctions +15
Map
Ntchito gulu
Amagulitsa nsombazo katundu, Bailiffs, Chilamulo business, Finance, inshuwalansi, chilamulo, Katundu auctions, Kupatsila, Lamulo corporate, Lamulo tax, Lien, Malangizo malamulo, Mangawa, Maofesi bailiff, Ngongole management, Ngongole zosonkhanitsira, Ngongole zosonkhanitsira, Ngongole zosonkhanitsira kunja, Ntchito za malamulo, Ntchito za malamulo, Umwini, Zikalata procedural
Qr code
vCard
Website
Site dzina: Anstolio Tomo Ubarto kontora -


text:
Masauko Chipembere
Henry Masauko Blasius Chipembere (5 August 1930 - 24 September 1974) anali mmodzi wa anthu amene anafuna kuti anthu a ku Malawi adzilamulire okha komanso anali mphunzitsi wa mbiri ku University ya UCLA.
Ntchito[edit | edit source]
Ngati mmodzi wa anthu amene ankakhulupilira kuti anthu a ku Malawi adzilamulire paokha, a Chipembere anali mmodzi wa anthu a chipani cha Nyasaland African Congress, wachiwiri wa woyang'anira boma la Domasi. Dziko la Nyasaland litalandira ufulu wodzilamulira iwo anali msungichuma wa chipani cha Malawi Congress Party ndi nduna yoyang'anira za maboma aang'ono komanso nduna ya maphunziro.


text:
Kodi Yesu Anafera Pamtanda?
Yankho la m’Baibulo
Anthu ambiri amaona kuti mtanda ndi chizindikiro chachikulu cha Chikhristu. Komabe Baibulo silifotokoza kuti chinthu chimene Yesu anapachikidwapo chinkaoneka bwanji, choncho palibe amene anganene motsimikiza mmene chinkaonekera. Ngakhale izi zili choncho, Baibulo limapereka umboni wosonyeza kuti Yesu sanafere pamtanda koma anafera pamtengo wowongoka.
Baibulo likamanena za chinthu chimene Yesu anapachikidwapo, limagwiritsa ntchito mawu achigiriki akuti stau·ros′. (Mateyu 27:40; Yohane 19:17) Ngakhale kuti nthawi zambiri anthu amamasulira mawuwa kuti “mtanda,” akatswiri ambiri amaphunziro amavomereza kuti tanthauzo lake lenileni ndi “mtengo wowongoka.” * Buku lina limanena kuti mawu akuti stau·ros′ “satanthauza mitengo iwiri yopingasa.”
Baibulo limagwiritsanso ntchito mawu ena achigiriki akuti xy′lon m’malo mwa stau·ros′. (Machitidwe 5:30; 1 Petulo 2:24) Mawu amenewa amatanthauza “mtengo woongoka,” kapena “thabwa.” * Ponena za nkhaniyi, Baibulo lina limanena kuti: “M’Chigiriki chimene chinagwiritsidwa ntchito polemba Chipangano Chatsopano mulibe mawu aliwonse otanthauza mtanda.”
Kodi Mulungu amavomereza kugwiritsa ntchito mtanda pomulambira?
Ngakhale kuti sitikudziwa bwinobwino mmene chinthu chimene Yesu anapachikidwapo chinkaonekera, mfundo zotsatirazi komanso mavesi a m’Baibulowo zikusonyeza kuti sitikuyenera kugwiritsa ntchito mtanda polambira.
Mulungu safuna anthu azimulambira pogwiritsa ntchito zithunzi kapena zizindikiro monga mtanda. Mulungu analamula Aisiraeli kuti asamagwiritse ntchito “chifaniziro cha chinthu chilichonse” polambira. Akhristunso amalamulidwa kuti azipewa “kupembedza mafano.”
—Deuteronomo 4: 15-19; 1 Akorinto 10:14.
Akhristu oyambirira sankagwiritsa ntchito mtanda polambira. * Zimene atumwi ankaphunzitsa komanso kuchita zimapereka chitsanzo chimene Achikhristu onse ayenera kutsatira.
—2 Atesalonika 2:15.
Anthu akunja ndi amene anayambitsa kugwiritsa ntchito mtanda polambira. * Patadutsa zaka mahandiredi ambiri Yesu atamwalira, matchalitchi anasiya kutsatira zimene Yesuyo ankaphunzitsa. Zimenezi zinapangitsa kuti anthu amene ankalowa kumene m’matchalitchi “aziloledwa kuyambiranso kugwiritsa ntchito zizindikiro komanso zifaniziro zawo zachikunja,” monga mtanda. (The Expanded Vine’s Expository Dictionary of New Testament Words) Komabe Baibulo sililola kuti Akhristu azigwiritsa ntchito zizindikiro zachikunja pofuna kukopa anthu kuti alowe Chikhristu.
—2 Akorinto 6:17.
^ ndime 4 Onani New Bible Dictionary, Third Edition, lokonzedwanso ndi D. R. W. Wood, tsamba 245; Theological Dictionary of the New Testament, Volume VII, tsamba 572; The International Standard Bible Encyclopedia, Revised Edition, Volume 1, tsamba 825; ndi The Imperial Bible-Dictionary, Volume II, tsamba 84.
^ ndime 5 Onani buku lakuti The Expanded Vine’s Expository Dictionary of New Testament Words, tsamba 1165; komanso A Greek-English Lexicon, lolembedwa ndi Liddell ndi Scott, Ninth Edition, tsamba 1191 ndi
^ ndime 9 Onani Encyclopædia Britannica, 2003, pamawu akuti “Cross”; The Cross
^ ndime 10 Onani The Encyclopedia of Religion, Volume 4, tsamba 165; The Encyclopedia Americana, Volume 8, tsamba 246; ndiponso Symbols Around Us, tsamba 205 mpaka 207.
Onaninso
N’chifukwa Chiyani Simugwiritsa Ntchito Mtanda Polambira?
Ngakhale kuti ndife Akhristu, sitigwiritsa ntchito mtanda polambira. N’chifukwa chiyani zili choncho?
Kodi Yesu Khristu Ndani?
Dziwani chifukwa chake Yesu anafa, tanthauzo la mawu akuti dipo, komanso zimene Yesu akuchita panopa.


text:
Kodi Mulungu Analenga Mdyerekezi?
Yankho la m’Baibulo
Baibulo limasonyeza kuti Mulungu sanalenge Mdyerekezi. Koma iye analenga munthu amene kenako anadzakhala Mdyerekezi. Ponena za Mulungu, Baibulo limati: “
Ntchito yake ndi yangwiro, njira zake zonse ndi zolungama. Mulungu wokhulupirika, amene sachita chosalungama. Iye ndi wolungama ndi wowongoka.” (Deuteronomo 32:3-5) Tikaona mawu amenewa, tingadziwe kuti nthawi inayake Satana Mdyerekezi anali m’modzi wa ana auzimu a Mulungu, kapena kuti mngelo wolungama ndiponso wangwiro.
Palemba la Yohane 8:44, Yesu ananena kuti Mdyerekezi “
sanakhazikike m’choonadi.” Mfundo imeneyi ikusonyeza kuti nthawi inayake Satana anali m’choonadi ndipo sankachita zoipa.
Komabe, mofanana ndi angelo onse komanso anthu amene Yehova analenga, mngelo amene anadzakhala Satana anali ndi ufulu wosankha kuchita zabwino kapena zoipa. Popeza iye anasankha kutsutsana ndi Mulungu ndiponso kunyengerera Adamu ndi Hava kuti akhale kumbali yake, iye anasankha yekha kukhala Satana, dzina lomwe limatanthauza “Wotsutsa.”—Genesis 3:1-5; Chivumbulutso 12:9.
Onaninso
Kodi Mdyerekezi Anachokera Kuti?
Popeza Mulungu analenga zonse, kodi iye ndi amene analenga Mdyerekezi? Werengani kuti mudziwe zimene Baibulo limanena.


text:
Famu Yomwe Ikudyetsa Anthu Mamiliyoni
Zaka 40 zapitazo, pa February 2, 1973, a Mboni za Yehova anaika makina atsopano osindikizira mabuku ku Wallkill, m’dera la New York m’dziko la United States, n’cholinga choti azisindikiza magazini a Nsanja ya Olonda ndi Galamukani!
Zaka 10 m’mbuyomo izi zisanachitike, a Mboni za Yehova anagula malowa n’cholinga choti akhale famu yoti azilimapo chakudya cha anthu amene amagwira ntchito kulikulu lawo lomwe lili ku Brooklyn, mumzinda wa New York. Koma mu 1973, anakonza zoti malowa ayambe kugwiritsidwanso ntchito pokonza chakudya cha mtundu wina, chomwe ndi chauzimu.
Bambo Philip Wilcox, omwe pa nthawiyo ankayang’anira ntchito yosindikizayo anafotokoza zimene zinachitika patsiku limene makinawo ayamba kugwira ntchito ku Wallkill. Iwo anati: “Zinatitengera pafupifupi mwezi wathunthu kuti tiike makinawa, omwe ndi amphamvu komanso apamwamba zedi. Koma kenako zonse zinali m’malo ndipo tinayamba kuyeserera kuwagwiritsa ntchito. Pasanapite nthawi, tinasindikiza magazini masauzande angapo. Tinatumiza magaziniwo ku ofesi yathu yosindikizira mabuku yomwe inali ku Brooklyn, ndipo kumeneko anawatumiza m’mipingo. Ngakhale kuti tinasindikiza magaziniwa poyesa makinawo, tinatumizabe magaziniwo kumipingo.”
A Mboni za Yehova anamanga malo osindikizira mabuku atsopanowa kuti azisindikiza magazini ena kuwonjezera pa omwe ankasindikizidwa ku Brooklyn. Chakumayambiriro kwa zaka za m’ma 1970, anthu ambiri ankafuna mabuku ofotokoza nkhani za m’Baibulo choncho panafunika kuti mabuku ambiri azisindikizidwa. Kuti izi zitheke, anthu ogwira ntchito kunyumba yosindikizira mabuku ya ku Brooklyn anakonza zoti anthu ena azigwiranso ntchito usiku kuti azisindikiza mabuku ambiri.
Nyumba yoyamba yosindikizira mabuku itatha kumangidwa ku Wallkill, mkati mwake munali holo ndi maofesi a dipatimenti yotumiza mabuku kumipingo, Nyumba ya Ufumu, ndiponso makina anayi osindikiza mabuku. Ngakhale kuti ntchito yosindikizayo inali isanafike pachimake, panayambikanso ntchito yomanga nyumba ina yaikulu kwambiri, yomwe anailumikiza kunyumba yoyamba ija. Popeza anthu ochuluka zedi ankafuna mabuku athu ofotokoza nkhani za m’Baibulo, m’nyumba yachiwiriyi anaikamo makina ena 6 osindikizira mabuku ngakhale kuti pa nthawiyi n’kuti nyumbayo isanathe kwenikweni.
Kuchokera pa nthawi imeneyo, luso lamakono lakhala likupita patsogolo komanso anthu omwe amafuna mabuku athu ofotokoza nkhani za m’Baibulo akhala akuwonjezereka. Kuti tigwirizane ndi kusintha kwa zinthu kumeneku, takhala tikukulitsa nyumba zosindikizira mabuku zomwe zili ku Wallkill komanso takhala tikusintha makina osindikizira. Mwachitsanzo, m’zaka za m’ma 1980, tinachotsa makina akale omwe tinkasindikizira mabuku n’kuika makina atsopano amphamvu kwambiri.
Mu 2004, tinasiya kusindikiza mabuku ku Brooklyn ndipo kwa nthawi yoyamba, mabuku anayamba kusindikizidwa ku Wallkill kuwonjezera pa magazini. Mu 2010, ntchito yosindikiza magazini inasamutsidwira chakumpoto, ku ofesi ya nthambi ya Mboni za Yehova m’dziko la Canada. Makina atsopano amene ali ku ofesi ya nthambi imeneyi angathe kusindikiza magazini 200,000 pa ola limodzi.
Masiku ano, kumalo osindikizira mabuku amene ali ku Wallkill kuli makina amakono komanso apamwamba kwambiri ndipo anthu okwana 281 amagwira ntchito pamalowa mongodzipereka. Chaka chatha anasindikiza mabuku ndi Mabaibulo oposa 17 miliyoni. Kuwonjezera pamalo osindikizira mabuku amene ali ku Canada ndi ku Wallkill m’chigawo cha North America, a Mboni za Yehova alinso ndi malo ena 13 osindikizira mabuku, amene amathandiza kudyetsa anthu mamiliyoni ambirimbiri chakudya chauzimu. Malo amenewa ali m’madera osiyanasiyana monga ku Africa, ku Asia, ku Australia, ku Ulaya ndiponso ku South America.
Onaninso
Kodi Beteli N’chiyani?
Beteli ndi malo apadera kwambiri ndipo m’malowa mumachitika ntchito yofunika zedi. Dziwani zinthu zambiri zokhudza anthu omwe amagwira ntchito kumaofesi amenewa.


text:
ZITHUNZI
Zithunzi
Mkazi wa Loti Anasanduka Chipilala Chamchere
Koperani, lumikizani madontho, akongoletsani chithunzichi ndipo muone zimene mungaphunzire zokhudza Loti ndi banja lake
Zinanso
Davide Analimba Mtima Ngakhale Kuti Anali ndi Zida Zochepa
Fananitsani anthu otchulidwa m’Baibulo ndi zinthu zokhudza anthuwo.
Davide Anabwera M’dzina la Mulungu
Thandizani ana anu kuti adziwe zimene dzina la Mulungu limatanthauza.
Kodi Ndi Ndani Amene Anasankha Kutumikira Yehova?
Zochitazi zimathandiza ana a pakati pa zaka 6 ndi 8 kuti adziwe anthu otchulidwa m’Baibulo.


text:
“Musaiwale Kuchereza Alendo”
“Musaiwale kuchereza alendo.”—AHEB. 13:2.
NYIMBO: 124, 79
1, 2. (a) Kodi anthu amakumana ndi mavuto ati akasamukira kudera lina? (Onani chithunzi pamwambapa.) (b) Kodi mtumwi Paulo anapereka malangizo ati, nanga tikambirana mafunso ati?
ZAKA 30 zapitazo, mnyamata wina dzina lake Osei [1] anasamuka ku Ghana n’kupita ku Europe. Pa nthawiyo iye sanali Mboni ndipo anati: “Pasanapite nthawi yaitali, ndinazindikira kuti anthu a kumeneku analibe nane ntchito. Nyengo yake inalinso yozizira koopsa moti nditangofika ndinayamba kulira.” Osei sankadziwanso chilankhulo cha kumeneko moti anakhala chaka chathunthu asanapeze ntchito yabwino. Popeza anali kutali ndi kwawo, ankawasowa achibale ake komanso anzake.
2 Kodi mukanakhala inuyo mukanafuna kuti anthu akuchitireni zotani? Mwina mukanasangalala atakulandirani bwino ku Nyumba ya Ufumu mosaganizira kumene mukuchokera kapena mtundu wanu. Paja Baibulo limalimbikitsa Akhristu kuti: “Musaiwale kuchereza alendo.” (Aheb. 13:2) Pa nthawi ino, tiyeni tikambirane mafunso awa: Kodi Yehova amaona bwanji anthu a mitundu ina? N’chifukwa chiyani tiyenera kusintha mmene timaonera anthu a mitundu ina? Nanga tingathandize bwanji kuti alendo azimasuka mumpingo wathu?
MMENE YEHOVA AMAONERA ANTHU A MITUNDU INA
3, 4. Malinga ndi Ekisodo 23:9, kodi Aisiraeli ankayenera kuchita bwanji ndi anthu a mitundu ina ndipo n’chifukwa chiyani?
3 Yehova atapulumutsa anthu ake kuchoka ku Iguputo, anawapatsa malamulo ndipo ena mwa malamulowo ankawalimbikitsa kukomera mtima anthu amene sanali Aisiraeli. (Eks. 12:38, 49; 22:21) Popeza nthawi zambiri anthu a mitundu ina ankavutika, Yehova anapereka malamulo othandiza anthu amenewa. Limodzi mwa malamulowo linali lowalola kuti azikunkha zotsala m’minda.—Lev. 19:9, 10.
4 M’malo mongouza Aisiraeli kuti azilemekeza anthu a mitundu ina, Yehova anawauza kuti aziganizira mmene anthuwo akumvera. (Werengani Ekisodo 23:9.) Aisiraeli ankadziwa ‘mmene zimakhalira munthu akakhala mlendo.’ Ngakhale pa nthawi imene sanali akapolo, Aiguputo ankawasalabe chifukwa chosiyana mitundu komanso chipembedzo. (Gen. 43:32; 46:34; Eks. 1:11-14) Aisiraeli anavutika kwambiri pamene anali alendo komabe Yehova ankafuna kuti iwo aziona anthu a mitundu ina okhala pakati pawo “ngati mbadwa” za m’dzikolo.—Lev. 19:33, 34.
5. Kodi n’chiyani chingatithandize kuti tiziganizira anthu ochokera m’mayiko ena ngati mmene Yehova amachitira?
5 Masiku anonso Yehova amaganizira anthu a mitundu ina amene timasonkhana nawo m’mipingo yathu. (Deut. 10:17-19; Mal. 3:5, 6) Tikamaganizira mavuto amene akukumana nawo, monga kusalidwa komanso kusadziwa chinenero, tingapeze njira zowathandizira.—1 Pet. 3:8.
TIYENERA KUSINTHA MMENE TIMAONERA ANTHU A MITUNDU INA
6, 7. N’chiyani chikusonyeza kuti nthawi ya atumwi, Akhristu anasintha maganizo a tsankho?
6 M’nthawi ya atumwi, Ayuda anayesetsa kusintha mtima wa tsankho umene anali nawo. Mwachitsanzo, pa Pentekosite mu 33 C.E., Akhristu a ku Yerusalemu analandira Akhristu atsopano ochokera m’mayiko osiyanasiyana. (Mac. 2:5, 44-47) Zimene anachitazi zinasonyeza kuti ankamvetsa tanthauzo la mawu oti “kuchereza” omwe amatanthauza kulandira alendo mokoma mtima.
7 Mpingo wachikhristu utayamba kukula, panabuka nkhani ina yokhudza tsankho. Ayuda olankhula Chigiriki ankadandaula kuti akazi amasiye achigiriki akunyalanyazidwa pogawa chakudya. (Mac. 6:1) Pofuna kuthetsa nkhaniyi, atumwi anasankha amuna 7 kuti athandize pogawa chakudyacho mosakondera. Amuna 7 onsewo anali ndi mayina achigiriki ndipo izi zikusonyeza kuti atumwiwo ankafuna kuthetseratu nkhani yoti Akhristu a mtundu wina akusalidwa.—Mac. 6:2-6.
8, 9. (a) Kodi ndi zinthu ziti zimene zingasonyeze kuti tili ndi tsankho? (b) Malinga ndi 1 Petulo 1:22, kodi tiyenera kuyesetsa kuchita chiyani?
8 Anthufe nthawi zonse timatengera chikhalidwe cha kumene takulira. (Aroma 12:2) Ndipo timamva anzathu kunyumba, kuntchito kapena kusukulu akunyoza anthu a mtundu wina. Kodi inuyo mumamva bwanji anthu akamanena zimenezi? Nanga mumamva bwanji munthu wina akamanyoza mtundu wanu kapena chikhalidwe chanu?
9 Poyamba, mtumwi Petulo sankakonda anthu a mitundu ina koma kenako anasintha n’kuchotseratu maganizo amenewa mumtima mwake. (Mac. 10:28, 34, 35; Agal. 2:11-14) Ifenso tikazindikira kuti tili ndi kamtima ka tsankho kapena konyadira mtundu wathu, tiyenera kuyesetsa kukachotsa. (Werengani 1 Petulo 1:22.) Kaya ndife a mtundu uti, tizikumbukira kuti tonsefe ndi ochimwa ndipo tinali osayenera kupulumuka. (Aroma 3:9, 10, 21-24) Ndiye ngati zili choncho, kodi pali chifukwa choganizira kuti timaposa anzathu? (1 Akor. 4:7) Tiyenera kukhala ndi maganizo amene mtumwi Paulo anali nawo. Paja iye anauza anzake odzozedwa kuti iwo sanalinso ‘anthu osadziwika kapena alendo m’dziko la eni, koma a m’banja la Mulungu.’ (Aef. 2:19) Tikamayesetsa kuthetsa maganizo a tsankho, tidzatha kuvala umunthu watsopano.—Akol. 3:10, 11.
KODI TINGASONYEZE BWANJI KUKOMA MTIMA?
10, 11. Kodi Boazi anatsanzira bwanji Yehova pochita zinthu ndi Rute?
10 Boazi ankatsanzira Yehova pochita zinthu ndi anthu a mitundu ina. Mwachitsanzo, atapita kumunda kukayendera antchito ake okolola, anaona mkazi wa ku Mowabu dzina lake Rute akukunkha m’mundamo. Kenako anamva kuti iye anachita kupempha kuti azikunkha nawo ngakhale kuti anali ndi ufulu wochita zimenezo. Boazi anamulola kuti azikunkha komanso azitengako mitolo ina ya balere.—Werengani Rute 2:5-7, 15, 16.
11 Zimene Boazi anauza Rute zikusonyeza kuti ankaganizira mavuto amene ankakumana nawo chifukwa chokhala m’dziko lachilendo. Iye anamuuza kuti azikhala limodzi ndi atsikana ake antchito n’cholinga choti asavutitsidwe ndi aliyense. Anamuuzanso kuti azidya nawo chakudya komanso kumwa madzi. Iye ankamulankhula mwaulemu komanso anamulimbikitsa.—Rute 2:8-10, 13, 14.
12. Kodi chingachitike n’chiyani tikamakomera mtima anthu a mitundu ina?
12 Boazi anachita chidwi atadziwa kuti Rute anakomera mtima Naomi komanso anayamba kulambira Yehova. Apa zinali ngati Rute wathawira ‘m’mapiko a Yehova’ ndipo Yehovayo anagwiritsa ntchito Boazi pofuna kuti amuthandize. (Rute 2:12, 20; Miy. 19:17) Nafenso tikamakomera mtima anthu a mtundu uliwonse timawathandiza kuzindikira kuti Yehova amawakonda.—1 Tim. 2:3, 4.
13, 14. (a) N’chifukwa chiyani tiyenera kuyesetsa kupereka moni kwa alendo ku Nyumba ya Ufumu? (b) Kodi mungatani ngati mumachita manyazi kulankhula ndi anthu a mitundu ina?
13 Ifenso tingasonyeze kukoma mtima tikamayesetsa kupereka moni kwa alendo ku Nyumba ya Ufumu. Inunso mukudziwa kuti nthawi zina alendo amachita manyazi ndipo amangokhala paokha. Zinthu zimene anthu ena amakumana nazo zimawachititsa kuganiza kuti mtundu wawo ndi wosanunkha kanthu poyerekezera ndi mitundu ina. Choncho tiyenera kuyesetsa kuwalandira mwansangala komanso mokoma mtima. Ngati n’zotheka, mungwiritse ntchito pulogalamu ya JW Chinenero kuti muphunzire moni wa zinenero zosiyanasiyana.—Werengani Afilipi 2:3, 4.
14 Mwina inuyo mumachita manyazi kulankhula ndi anthu a mitundu ina. Ngati ndi choncho, poyambira pabwino n’kungowafotokozera zinthu zina zokhudza inuyo. Mudzadabwa kuona kuti mukufanana nawo pa zinthu zambiri ndipo mudzazindikira kuti chikhalidwe chilichonse chili ndi ubwino komanso kuipa kwake.
MUZIWATHANDIZA KUTI AZIMASUKA
15. N’chiyani chingatithandize kuti tiziwamvetsa anthu amene akuyesetsa kusintha kuti azolowere moyo wa m’dziko lina?
15 Kuti tithandize alendo kukhala omasuka, tiyenera kudzifunsa kuti: ‘Kodi ineyo ndikanakhala m’dziko lachilendo, ndikanafuna kuti anthu andichitire zotani?’ (Mat. 7:12) Muzikhala oleza mtima ndi anthu amene akuvutikabe kuzolowera moyo watsopano. Poyamba tingamavutike kumvetsa maganizo ndiponso zochita za anthu achilendowo. M’malo moyembekezera kuti iwo asinthe tiyenera kungololera kuti azichita zinthu mogwirizana ndi chikhalidwe chawo.—Werengani Aroma 15:7.
16, 17. (a) Kodi tingatani kuti tiwadziwe bwino anthu ochokera m’mayiko ena? (b) Kodi tingathandize bwanji alendo amene afika mumpingo wathu?
16 Tikadziwa zinthu zina zokhudza chikhalidwe cha alendowo komanso kumene anachokera, tikhoza kupeza zolankhula pocheza nawo. Mwina pa nthawi ya kulambira kwa pabanja tingafufuze za anthu achilendo mumpingo wathu kapena m’gawo lathu. Kuwaitana kuti adzadye nafe chakudya kumathandizanso kuti tizigwirizana nawo. Popeza Yehova “anatsegulira anthu a mitundu ina khomo lolowera m’chikhulupiriro,” nafenso tiyenera kuitanira kunyumba kwathu “abale ndi alongo athu m’chikhulupiriro.”—Mac. 14:27; Agal. 6:10; Yobu 31:32.
17 Kupeza mpata wocheza ndi anthu achilendo kungatithandize kudziwa zinthu zambiri zimene asintha kuti azolowere moyo watsopano. Tikhoza kuzindikiranso kuti akufunika kuwathandiza kuphunzira chinenero chathu. Tingawathandizenso kukumana ndi anthu amene angawapezere nyumba yabwino kapena ntchito. Akhristu achilendo angayamikire kwambiri ngati mutawachitira zinthu ngati zimenezi.—Miy. 3:27.
18. Kodi anthu ochokera kumayiko ena angatsanzire bwanji Rute?
18 Koma nawonso alendowo ayenera kuyesetsa kusintha zinthu zina kuti azolowere chikhalidwe chatsopano. Rute anapereka chitsanzo chabwino pa nkhani imeneyi. Choyamba, iye anasonyeza kuti ankalemekeza chikhalidwe cha anthu a kumene anasamukira popempha kuti akunkhe nawo. (Rute 2:7) Sanaganize kuti anthu ayenera kumulola kukunkha chifukwa choti ndi ufulu wake. Chachiwiri, iye anayamikira chifundo chimene anasonyezedwa. (Rute 2:13) Anthu achilendo akamachita zimenezi amalemekezedwa kwambiri ndi Akhristu anzawo komanso anthu ena.
19. N’chifukwa chiyani tiyenera kulandira bwino alendo?
19 Yehova ndi wokoma mtima kwambiri ndipo walola anthu a mitundu yosiyanasiyana kuti amve uthenga wabwino. Ena mwa anthuwa akanakhalabe m’dziko lawo sakanaphunzira Baibulo kapena kupezeka pa misonkhano yathu. Choncho akafika pa misonkhano tiyenera kuyesetsa kuwathandiza kuti azimasuka. Tikamawasonyeza kukoma mtima, ngakhale kuti tilibe zinthu zambiri, tidzawathandiza kudziwa kuti Yehova amawakonda. Tiyeni tipitirize ‘kutsanzira Mulungu’ ndipo tizilandira bwino alendo.—Aef. 5:1, 2.
^ [1] (ndime 1) Dzina lasinthidwa.


text:
SIERRA LEONE NDI GUINEA
Magulu Ochita Zamizimu
MAGULU ochita zamizimu ndi ofala kwambiri ku West Africa ndipo m’maguluwa mumapezeka anthu ochokera m’mitundu, zikhalidwe komanso zilankhulo zosiyanasiyana. Magulu amenewa amatsogolera anthu awo pa zinthu zosiyanasiyana monga zokhudza chikhalidwe, maphunziro komanso ndale. Koma zinthu zambiri zimene amachita ndi zokhudza chipembedzo. Pa maguluwa pali magulu awiri akuluakulu, gulu lotchedwa Poro (lomwe ndi la amuna) ndi gulu lotchedwa Sande (lomwe ndi la akazi). * Buku lina linanena kuti gulu la Poro “limathandiza kuti mizimu isamavutitse anthu koma iziwathandiza.”—Initiation, 1986.
Anthu akalowa m’gulu la Poro amaphunzitsidwa matsenga, ufiti ndiponso amawatema mphini. Anthu atsopano amene alowa m’gulu la Sande amawaphunzitsanso zamatsenga ndiponso amachita mdulidwe wa akazi ngakhale kuti mwambowu unatha m’madera ena.
Magulu ena ochita zamizimu amalimbikitsa chiwerewere komanso amagwiritsa ntchito njira zamizimu poyesa kuchiza misala ndi matenda ena. Pa nthawi ya nkhondo yapachiweniweni ku Sierra Leone, gulu lina linkanena kuti anthu ake sangawomberedwe. Komatu limeneli linali bodza.
Mamembala a maguluwa amauzidwa kuti asamaulule zinsinsi kwa anthu ena. Munthu akapanda kumvera malamulo a gulu lawo amaphedwa.
^ ndime 3 M’madera ena, gulu lotchedwa Sande limadziwikanso kuti Bondo.


text:
Nkhani 62: Bvuto M’banja la Davide
DAVID atayamba kulamulira m’Yerusalemu, Yehova akupatsa gulu lake lankhondo zipambano zambiri pa adani ao. Yehova analonjeza kupatsa Aisrayeli dziko la Kanani. Ndipo tsopano, mwa chithandizo chake, dziko lonse limene linalonjezedwa’lo likukhala lao.
Davide ndi wolamulira wabwino. Amakonda Yehova. Chotero chinthu choyamba chimene iye akuchita atagonjetsa Yerusalemu ndicho kutengera likasa la chipangano la Yehova kumene’ko. Iye akufuna kumanga kachisi woliikamo.
Davide atakalamba, akupanga cholakwa choipa. Iye amadziwa kuti n’kolakwa kutenga kanthu ka munthu wina. Koma madzulo ena, ali pa tsindwi la mphala yake, akuyang’ana pansi naona mkazi wokongola kwambiri. Dzina lake ndi Bateseba, ndipo mwamuna wake ndi mmodzi wa ankhondo ake wochedwa Uriya.
Davide akufuna Bateseba kwambiri kwakuti akumuitanitsa ku mphala yake. Mwamuna wake ali kunkhondo. Chabwino, akugona naye ndipo pambuyo pake akupeza kuti adzabala mwana. Davide ali wobvutika maganizo kwambiri ndipo akutumiza mau kwa mkulu wake wankhondo Yoabu kuti Uriya aikidwe pa mzera wapatsogolo ku nkhondo kumene iye adzaphedwa. Atafa Uriya, Davide akukwatira Bateseba.
Yehova wakwiyira kwambiri Davide. Chotero akutumiza mtumiki wake Natani kukamuuza za machimo ake. Mukuona Natani uyo akulankhula ndi Davide. Davide ali ndi chisoni kwambiri ndi zimene wachita, chotero Yehova sakum’pha. Koma Yehova akuti: ‘Chifukwa chakuti wachita zoipa’zi, udzakhala ndi mabvuto ochuluka m’banja lako.’ Ndipo ndi bvuto lotani nanga limene Davide anali nalo!
Choyamba, mwana wa Bateseba akufa. Kenako mwana wachisamba wa Davide Amnoni akukhala yekha ndi mlongo wake Tamara nam’kakamiza kugona naye. Mwana wake Abisalomu ali wokwiya kwambiri kwakuti akupha Amnoni. Kenako, Abisalomu akupeza chiyanjo cha anthu ambiri, ndipo akudzipangitsa kukhala mfumu. Potsirizira pake, Davide akupambana nkhondo yomenyana ndi Abisalomu, amene akuphedwa. Inde, Davide ali ndi mabvuto ochuluka.
M’kati mwa zonse’zi, Bateseba akubala mwana wamwamuna wochedwa Solomo. Davide ali wokalamba ndi wodwala, mwana wake Adoniya akuyesa kudzipanga kukhala mfumu. Pamenepo Davide anauza wansembe wochedwa Zadoki kuthira mafuta pamutu pa Solomo kusonyeza kuti Solomo adzakhala mfumu. Posakhalitsa Davide akufa ali ndi zaka 70. Iye analamulira zaka 40, koma tsono Solomo ndiye mfumu ya Israyeli.
2 Samueli 6:1-15; 11:1-27; 1 Mafumu 1:1-48.
Mafunso
- Kodi pamapeto pake n’chiyani chikuchitikira dziko la Kanani ndi chithandizo cha Yehova?
- Kodi n’chiyani chikuchitika madzulo enaake Davide ali pa tsindwi la mphala yake?
- N’chifukwa chiyani Yehova wakwiyira kwambiri Davide?
- M’chithunzichi, kodi Yehova akutumiza ndani kukauza Davide za machimo ake, ndipo kodi munthu ameneyo akunena kuti n’chiyani chidzachitikira Davide?
- Kodi Davide akukhala ndi vuto lotani?
- Pambuyo pa Davide, ndani akukhala mfumu ya Israyeli?
Mafunso ena
- Ŵerengani 2 Samueli 11:1-27.
Kodi kuchita khama pa utumiki wa Yehova kumatiteteza bwanji?
Kodi n’chiyani chinakopa Davide kuti achimwe, ndipo zimenezi zikupereka chenjezo lotani kwa atumiki a Yehova masiku ano? (2 Sam. 11:2; Mat. 5:27-29; 1 Akor. 10:12; Yak. 1:14, 15)
- Ŵerengani 2 Samueli 12:1-18.
Kodi ndi phunziro lotani limene akulu ndi makolo angaphunzire pa nkhani ya mmene Natani analankhulira ndi Davide pomupatsa uphungu? (2 Sam. 12:1-4; Miy. 12:18; Mat. 13:34)
N’chifukwa chiyani Yehova anachitira chifundo Davide? (2 Sam. 12:13; Sal. 32:5; 2 Akor. 7:9, 10)


text:
FEBRUARY 14, 2014
SOUTH KOREA
Kafukufuku Wasonyeza Kuti Anthu a ku South Korea Akufuna Kuti Anthu Okana Kulowa Usilikali Azipatsidwa Ntchito Zina
SEOUL, Korea—Kafukufuku waposachedwapa amene bungwe lina linachita ku South Korea, anasonyeza kuti anthu ambiri a m’dzikolo akufuna kuti boma lizipereka ntchito zina kwa anthu amene akana kulowa usilikali m’malo moti azimangidwa. Kuyambira pa November 4 mpaka pa 7, 2013, amuna komanso akazi a ku Korea okwana 1,211 anafunsidwa pa kafukufukuyu. Zotsatira zake zinasonyeza kuti anthu 68 pa 100 alionse akufuna kuti anthu okana kulowa usilikali chifukwa cha zimene amakhulupirira azipatsidwa ntchito zina m’malo moti azimangidwa. Zimene apeza pa kafukufukuyu zikusonyeza kuti anthu ambiri asintha maganizo awo, poyerekezera ndi kafukufuku wina amene anachitika mu 2008. Pa kafukufuku wa mu 2008 ameneyo anapeza kuti anthu 29 okha pa 100 alionse ankafuna kuti anthu okana kulowa usilikali azipatsidwa ntchito zina.
Zikuonekanso kuti anthu ena a zamalamulo ku Korea akufuna kuti anthu amene amakana kulowa usilikali chifukwa cha zimene amakhulupirira azipatsidwa ntchito zina m’malo moti boma liziwamanga. Pulofesa wina dzina lake Han In-seop wa pa yunivesite ina yophunzitsa za malamulo yotchedwa Seoul National, analemba nkhani ya mutu wakuti: “Mavuto Okhudzana ndi Kukana Kulowa Usilikali Chifukwa cha Zimene Munthu Amakhulupirira.” M’nkhaniyo, iye anati: “Palibe woweruza mlandu aliyense amene angafotokoze bwinobwino kuti anthu amene amakana kulowa usilikali amaphwanya malamulo ati. Anthu amene amamangidwa chifukwa chokana kulowa usilikali sapatsidwa chikalata chowadziwitsa malamulo amene aphwanya. Boma limachita zimenezi podziwa kuti omangidwawo sangathawe. Pambuyo pa chigamulo chilichonse chimene amapereka, oweruza milandu amavutika maganizo komanso zimawakhudza kwambiri.”
Bungwe Loona za Ufulu wa Anthu ku Korea linatulutsa filimu yomwe muli nkhani yokhudza kumangidwa kwa anthu amene amakana kulowa usilikali chifukwa cha zimene amakhulupirira. Mufilimuyi muli kachigawo kena kotchedwa “Ice River,” komwe kamasonyeza wa Mboni za Yehova amene anakana kulowa usilikali. Yemwe anatsogolera popanga filimuyi anafotokoza kuti anaganiza zopanga filimuyi chifukwa a Mboni za Yehova ambiri amamangidwa chaka chilichonse chifukwa chokana kulowa usilikali. Mogwirizana ndi lipoti limene nthambi ya bungwe la United Nations yoona za ufulu wachibadwidwe linatulutsa mu June 2013, zikusonyeza kuti anthu 93 pa 100 alionse a Mboni za Yehova amene anamangidwa padziko lonse chifukwa chokana kulowa usilikali, ndi a m’dziko la Korea.
Lankhulani ndi:
Kuchokera m’mayiko ena: J. R. Brown, Office of Public Information, tel. +1 718 560 5000
Republic of Korea: Dae-il Hong, tel. +82 31 690 0055


text:
An addon kuti si kunamizira momveka kwambiri quality, komabe ali osowa kwambiri Freeware, makamaka kuti uli wangwiro (mwambo zikumveka, 2D gulu, pafupifupi cockpit). Anaphatikizapo ndi repaints 4.
Ankafunira m'malo Antonov An-26, maphunziro okhudza chitukuko cha An-72 anayamba mu 1970s prototypes awiri anamanga. The oyamba anawulukira pa December 22 1977. The ndege yachiwiri inali kuperekedwa pa Paris Air Show 1979.
Mu November ndi December 1983, atatu oyendetsa Soviet ntchito awiriawiri anakhazikitsa 17 mbiri latsopano boma m'munda wa liwiro ofukula ndi katundu pa bolodi ndi An-72.